“Igualada s'havia de treure la capa d'invisibilitat” | Mar Vicente | igualada | Política | El Punt Avui\n“Igualada s'havia de treure la capa d'invisibilitat” “Igualada s'havia de treure la capa d'invisibilitat” “Igualada s'havia de treure la capa d'invisibilitat” “Igualada s'havia de treure la capa d'invisibilitat” + “Igualada s'havia de treure la capa d'invisibilitat” E-mail\nigualada - 13 març 2016 2.00 h\nALCALDE D'IGUALADA (CIU)\n“Igualada s'havia de treure la capa d'invisibilitat”\n“L'equivocació de Manresa i Vic ha estat no creure's que Igualada pot ser també una capital que vol ser tractada d'igual”\n“L'anterior pla es carregava directament el barri del Rec”\nL'alcalde d'Igualada, Marc Castells, a l'Ajuntament. JUANMA RAMOS.\n“Igualada s'havia de treure la capa d'invisibilitat” “Igualada s'havia de treure la capa d'invisibilitat” “Igualada s'havia de treure la capa d'invisibilitat” “Igualada s'havia de treure la capa d'invisibilitat” “Igualada s'havia de treure la capa d'invisibilitat” E-mail\nEl primer comercial d'Igualada\nMarc Castells és un alcalde jove i implicat –diu que vol ser a tots els actes que pot– que es considera a ell mateix “el primer comercial de la ciutat” . Explica sempre que pot que està orgullós de ser “l'únic alcalde de Catalunya i quasi segur que d'Europa i del món, que pot anar vestit íntegrament amb roba interior, roba exterior, sabates i complements fets tot amb marques de la seva ciutat”, una bona manera de “vendre” el producte. Va arribar a l'alcaldia el 2011 i assegura que se sent estimat pels seus veïns. De fet, ara mateix ostenta la majoria absoluta més àmplia de Catalunya. També és vicepresident a la Diputació de Barcelona.\nEl gener del 2013\na la ciutat teníem 4.073 aturats; ara en tenim exactament mil menys\nque la delegació\ndel govern espanyol té un punt de fixació amb Igualada\nQuan va arribar a l'alcaldia el 2011 deia que Igualada serà industrial o no serà. I passats cinc anys la indústria es recupera....\nSí, som eminentment industrialistes i la nostra política és fomentar la indústria a la ciutat. Igualada havia sigut una gran ciutat industrial en el passat i ho ha de continuar sent en el futur. Tot el que va vinculat a la indústria genera creixement, riquesa i sobretot llocs de treball. És la nostra màxima obsessió tenint en compte que hem viscut una greu crisi del sector tèxtil que ocupava mà d'obra de manera intensiva. Empreses de 200 o 300 treballadors van caure. Es van quedar a l'atur dones d'entre 40 i 50 anys amb dificultats per reinserir-se laboralment. Hem hagut de sobreviure i començar a imaginar quina ha de ser la indústria del futur.molt diferent de la que vam conèixer al passat. Ens hem centrat primer a consolidar els negocis tradicionals perquè mantinguessin els llocs de treball i ara a augmentar-los. Però tampoc no oblidem la resta d'indústria que és importantíssima com és la del metall, les empreses TIC, i altres sectors no tant importants com la pell i el tèxtil a la nostra ciutat, però que també aporten una quantitat d'ocupació molt gran. En el pitjor moment de la crisi, el gener del 2013, a la ciutat teníem 4.073 aturats. Ara, exactament mil menys. Estem notant un repunt de l'ocupació industrial i també volem créixer com a capital de serveis a la comarca.\nCom s'ho han fet?\nLes empreses van externalitzar les seves produccions a Europa de l'est i sobretot a Àsia. Però ens vam adonar que es necessita una producció de quilòmetre zero. Vam tenir l'habilitat de fer un pla al costat dels empresaris fa quatre anys. Quan venia una gran marca demanava vint prototips i per a un taller petit era impossible. Vam aglutinar esforços amb la patronal del tèxtil i amb el centre tecnològic per crear la planta de prototipatge que els permet fer prototips i produccions de 30.000 o 40.000 peces de manera molt ràpida i de qualitat. Moltes grans marques no volen estoc, volen produir ràpid i a la Xina no poden. També calia que les grans marques sabessin que a Igualada es fa una producció ràpida i de qualitat, i vam crear la fira Bstim, que posa en contacte el productor local amb les grans marques. Hem augmentat una barbaritat la capacitat de produir peces, i a més amb valor afegit.\nI amb la pell s'ha fet el mateix?\nEl mateix. Hem creat el nou campus universitari, hem fet\nla càtedra i hem fet l'Adoberia Vella d'Igualada com a seu del Leather Cluster Barcelona. La pell d'Igualada és un referent de les grans marques de luxe del món. Per això ens volem convertir en la capital europea de la pell de qualitat. L'objectiu és mantenir i augmentar els llocs de treball en l'àmbit més primari, fer la pell. En som experts. Set cents anys d'història, poca broma! Som el clúster més antic d'Europa i n'estem orgullosos. El que volem és tancar el cicle amb la marroquineria. Estem treballant perquè vingui\nalguna gran empresa.\nEn plena crisi, deu ni do...\nA través de la indústria podem fer una aposta molt gran per reactivar l'economia d'una ciutat que ha estat molt castigada. A més, si analitzem la conca d'Òdena es dóna una situació molt sorprenent. Igualada té un atur més baix que mitjana de Catalunya perquè amb una política industrialista clara sembla que els resultats estan venint. Però ens trobem un drama que és que els municipis veïns com Santa Margarida de Montbui i Vilanova del Camí, tenen unes taxes d'atur molt altes, que superen el 20%. I si analitzem més a fons, el PIB d'Igualada és de 25.600 euros per habitant, per tant a la mitjana de Catalunya, però el de Montbui és de 8.600 euros per habitant, i el de Vilanova, de 9.100. Són gent que haurien de generar una potència de ciutat de 60.000 habitants (els 40.000 d'Igualada més els 10.000 que tenen aquestes dues ciutats). Podria ser molt potent . El repte és aconseguir que tinguin capacitat d'enriquir els seus municipis i que hi hagi una massa de gent que pugui generar riquesa i economia. És un repte que m'he marcat com a capital. Estem treballant conjuntament amb els alcaldes per tirar endavant. Hem de fer un lideratge adaptat als nous temps, coliderar, amb els alcaldes de Montbui, Vilanova i Òdena per rellançar aquest territori. El que hem de fer és atraure iniciatives que generin mà d'obra.\nFaltaven esdeveniments a Igualada? N'ha promogut diversos.\nSí, nosaltres creiem que Igualada s'havia de treure de sobre una capa d'invisibilitat que li queia a sobre i que feia que ens anéssim esborrant del mapa de les ciutats mitjanes de Catalunya. Teníem la sensació que Igualada estava desapareguda. Fa quatre anys vam iniciar un projecte perquè a Igualada contínuament hi passin esdeveniments que ajudin a posar-nos al mapa. Com hem fet amb el certamen fotogràfic FineArt, amb una gran qualitat, i l'escampem per tota la ciutat perquè la gent conegui diversos espais. Tenim un centre històric molt maco i volem que la gent vegi Igualada com una ciutat per visitar, gaudir del comerç, dels racons amb encant. La gastronomia de la ciutat s'està valorant, tenim un barri del Rec meravellós, tenim marques molt conegudes com Punto Blanco, Sita Murt, Aldomartins... Tot això crea la marca Igualada, i volem presumir-ne.\nTé previst fer el nou POUM. Vostè va ser molt crític amb l'anterior per com tractava el barri del Rec. Què hi preveurà, el nou planejament?\nIgualada té un terme municipal molt petit. Això vol dir que molts canvis no se li poden fer. I moltes de les coses que s'han de canviar, ho hem fet amb modificacions puntuals del pla general o amb plans directors. Per exemple, el futur polígon del sector dels adobers, el cuir i la marroquineria, que es farà entre Igualada, Jorba i Òdena, o el projecte del riu Anoia, amb la Diputació de Barcelona, per fer un camí verd al costat del riu fins a Martorell. Les grans propostes de planejament ja estan fetes. Igualada té un POUM de l'any 1986. Convé posar-nos al dia. Però no farem grans invents, ja li ho avanço. Farem un POUM viable econòmicament i socialment. L'anterior no ho era. Anava contra els interessos dels ciutadans. Per això es va aturar,\nfeliçment. Aquell POUM es carregava el barri del Rec, directament. Nosaltres creiem que cal mantenir la morfologia, els racons, els carrerons, aquesta estructura de barri que tenim tan singular d'edificis emblemàtics del segle XIX amb fàbriques, que es poden reconvertir. Volem que tingui uns usos mixtos, híbrids, que puguin permetre que aquest barri tingui indústria de petit format, comerç i habitatge, i que estigui obert al riu, el que nosaltres diem la façana marítima. Al barri ja hi estem sembrant projectes com la rehabilitació de l'edifici de l'Igualadina Cotonera o la conversió de l'Adoberia Vella com la seu del clúster de la pell. Ara estem arreglant el pati del museu, que quedarà com un espai emblemàtic. També estem fomentant el passeig pel riu: qui vulgui podrà arribar en bici o caminant des d'Igualada fins a Martotell, i de Martorell fins al mar. Si algú s'imagina que canviarà com un mitjó s'equivoca completament. La intenció és iniciar el POUM com més aviat millor.\nI per a la resta de la ciutat?\nTenim una ciutat projectada molt correctament. Tenim 2.000 pisos buits a la ciutat i un munt de solars on es poden fer pisos encara. La nostra idea és fer el passeig del riu, el tancament de l'anella verda, que circumval·la la ciutat amb espais verds potents. Un altre gran espai molt important serà el gran parc central, on es farà una grada verda on cabran 7.000 o 8.000 persones per fer-hi esdeveniments, que serà el Central Park igualadí. Farem una gran aposta també a la zona nord on hi ha el complex esportiu de les Comes, on farem la inversió més important que s'ha fet a la ciutat després d'haver-lo construït. Un complex per on passen 527.000 persones, cal fer-hi una aposta. Volem posar-lo al dia, farem un càmping de bungalous perquè s'hi puguin fer estades, una altra pista polivalent i arreglarem l'entorn. El millorarem perquè l'esport és manera de cohesionar la ciutat. Com veu, per fer això no es necessita un POUM.\nEl farem per tenir la foto fixa i perquè és el nostre compromís. El farem i el farem bé, però si no ho féssim no passaria res.\nA banda de les que ja ha comentat, quines inversions més hi haurà a Igualada aquest mandat?\nLes inversions més importants les farem en l'àmbit esportiu, al complex esportiu. Farem també inversions al nou arxiu comarcal a l'antiga escola de la Teneria. La Generalitat també s'ha compromès a fer la ronda sud. Sap que la ronda sud d'Igualada es diu així però no té cap entrada a Igualada, cosa que és inconcebible. No entenem com es va fer així. El 2018 tindrem aquesta entrada a Igualada i la mobilitat de la ciutat ens quedarà molt ordenada. El departament d'Ensenyament està treballant amb el nou institut Badia i Margarit, el tercer de la ciutat.\nS'ha fet una aposta pels estudis universitaris. Cap on camina Igualada en aquest sentit?\nHem de seguir potenciant i augmentant els estudis universitaris. Igualada no serà una ciutat universitària com Vic, ni ho vol ser. Igualada vol tenir un campus universitari on hi ha diverses universitats. La inversió més important es va fer el mandat passat amb el nou campus. No volem tenir més de mil estudiants universitaris. Ara tenim al voltant de 300 estudiants. Volem ser una ciutat que tingui uns estudis universitaris d'acord amb la seva política de territori i de ciutat, amb l'àmbit de salut i l'àmbit industrial Ens agradaria molt tenir graus vinculats a l'àmbit TIC perquè hi ha moltes empreses d'aquest sector a Igualada.Els nostres empresaris ens demanen que formem gent en aquest tema. No és una inversió, però hi apostarem. I també volem fer una aposta pel nou polígon del cuir i la marroquineria.\nCom està l'economia de l'Ajuntament després d'haver-lo trobat entre els més endeutats?\nEstem tancant la liquidació del 2015 i li puc dir que continuem rebaixant endeutament, amb 3,5 milions d'euros més. Des del 2011 hem rebaixat de manera brutal l'endeutament de la ciutat. Farem una de les majors inversions, però es faran sense que s'incrementi l'endeutament. Nosaltres en diem el bon govern. Creiem que es poden fer coses sense necessitat d'endeutar-se més, sinó trucant a les portes de les administracions. Treballem molt amb Europa.. Totes les ràtios que indiquen la bona salut de l'Ajuntament tenen el semàfor en verd. El deute és l'únic en què estaríem en groc, però baixant. Faig un símil: el 2011 l'Ajuntament estava a l'UCI, hem passat a planta, ara ja podem rebre visites. Encara no estem a casa, però millorem.\nA quin nivell, l'endeutament?\nLa idea és que aquest any si tot surt bé podem estar per sota del 75% de l'endeutament. Feia vint anys que Igualada no havia estat en aquesta situació. Estic obsessionat que el dia que deixi de ser alcalde, qui arribi es trobarà tots els semàfors en verd. És imprudent dir això, però vull que quedi per escrit.\nHo va passar malament el 2011?\nLi haig de dir que ho vaig passar molt malament. Crec que l'economia municipal s'ha de gestionar com l'economia de casa.\nIgualada demana quatre delegacions del govern. Per què?\nSi a la Catalunya Central, on ara mateix estem ubicats, les delegacions estiguessin a Manresa, entendríem que no hi ha debat. Però ara n'hi ha cinc a Manresa i cinc a Vic. Si hi ha d'haver noves conselleries, Igualada vol ser un actor. Un territori com l'Anoia, on hi ha 120.000 habitants que van a Manresa i Vic, perquè no poden venir els de Manresa o Vic aquí. Penso que la gran equivocació de Manresa i Vic ha estat no creure's que Igualada pot ser també una capital que vol sobresortir i vol ser tractada d'igual. És a mans del govern, i tinc confiança amb la delegada del govern, Laura Vilagrà. Crec que ens ajudarà a ser capital en aquest àmbit. Seria un bon missatge per a una ciutat molt castigada.\nJo sóc un home tossut, tenaç, constant i un xic corcó, i per tant ho intentaré. No hi tenim res a perdre. El pitjor que ens pot passar és quedar-nos igual.\nHi ha qui creu que no és compatible amb el fet que Igualada mira més cap a la vegueria del Penedès. Què hi ha de dir?\nJo els diria “digue'm que m'estimes encara que sigui mentida”. Estem faltats d'afecte. Però això és del passat; no té res a veure ni amb l'actual alcalde d'Igualada ni amb el de Vic i el de Manresa. És cert que hem votat per ple l'adscripció a la vegueria del Penedès, i ens hi sentim molt còmodes també, però no és incompatible perquè no sabem quan passarà.\nS'ha arxivat, però l'Audiencia Nacional els ha investigat pel seu suport a la declaració de ruptura del Parlament. I ja havien tingut problemes amb les banderes. Se sent perseguit?\nA vegades sí que he tingut la sensació que la delegació del\ngovern espanyol tenia un punt de fixació amb la ciutat d'Igualada. No sé si és perquè som l'Ajuntament de CiU amb la majoria absoluta més gran del país o perquè tinc més visibilitat com alcalde o perquè som un municipi que no ens callem que som independentistes. No me n'amago. I no m'ha anat pas malament. Potser sí que aquesta visibilitat algú s'hagi fixat en nosaltres. Tinc la sensació que no quedarà aquí, que anirà a més i que la judicialització de la política al país tornarà a passar per sobre d'Igualada. Avís a navegants.\nSap alguna cosa concreta?\nNo, no. Però tinc bona intuició. I tinc l'estranya sensació que hi haurà més capítols.\nQuin paper han de tenir els ajuntaments en el procés català cap a la Independència?\nNosaltres estarem al servei i al costat del president del Govern i del Parlament, peti qui peti. El dia que Catalunya hagi de fer el pas cap a la desconnexió, que sàpiguen que Igualada siguin quines siguin les conseqüències, l'alcalde el primer, estarà al costat del poble de Catalunya. Ni ens amagarem ni buscarem excuses per no estar on ens toqui. Peti qui peti. No ens fan por ni les inhabilitacions ni tot això que diuen que ens faran. Cap por.\nEl Punt Avui. Catalunya Central 13-03-2016, Pàgina 22


Actualitat - Turisme - Campus d'Excel·lència Internacional - Universitat Rovira i Virgili - Tarragona\nVitec participa en un projecte internacional per trobar solucions a les malalties de la fusta de la vinya\nLa detecció i prevenció de malalties de la fusta és una de les línies de treball de Vitec i una de les preocupacions del sector que és prioritària, també, per la Unió Europea.\nSUBERVIN ha permès conèixer millor com els taps de suro incideixen en la qualitat dels vins\nVITEC- líder del projecte SUBERVIN-, AECORK, CICYTEX, APCOR, CTCOR i la Universitat de Bordeus (UB), han col·laborat en la transferència de coneixement entre el sector surer i el enològic. Els resultats del projecte que ja ha acabat inclouen la millora en la producció de la sureda per a l'obtenció de taps de qualitat, la millora del procés de transformació del suro per a l'obtenció del tap i l'ús del tap de suro per a l'òptima percepció sensorial del vi. El projecte europeu SUBERVIN, dut a terme a Espanya, Portugal i el sud de França, ha estat dotat amb un pressupost de més de 800.000 mil euros i ha tingut una durada de 13 mesos.\nVITEC assessora la Cooperativa Falset-Marçà per millorar l'eficiència energètica del celler\nLa cooperativa de Falset Marçà, en col·laboració de l'Àrea d'Enginyeria Ambiental i Sostenibilitat del Parc Tecnològic del Vi (VITEC) inicia un projecte per auditar els consums energètics a temps real i millorar l'eficiència energètica del celler. El projecte neix de la iniciativa de dues empreses: INSTATEC, dedicada a l'assessoria energètica i a la instal·lació d'equips elèctrics, i TAMIC, experta en tècniques avançades de mesura i control. L'objectiu és desenvolupar un sistema d'auditoria energètica en temps real orientat al sector vitivinícola amb l'objectiu de millorar l'eficiència energètica dels seus processos productius.


El lideratge en joc a Pamplona | FCBarcelona.cat\nEl lideratge en joc a Pamplona\nLa defensa del lideratge continua una setmana més en mans del Barça Borges. L’equip blaugrana ho farà davant l’Amaya Sport San Antonio, en una meritòria sisena plaça tot i la profunda renovació de la plantilla.\nEl Barça Borges visita aquest vespre l’Amaya Sport San Antonio (20.30 h, Teledeporte) en la sisena jornada de la Lliga Asobal. L’equip al qual s’enfronten no és l’antic Portland, però la visita a l’Universitari de Navarra sol ser perillosa. Els blaugranes hi van guanyar la temporada passada (27-32), però no ho aconseguien des de la temporada 2003/04. El lideratge també serà en joc en aquesta jornada avançada. El Ciudad Real, empatat a punts amb el Barça però segon per diferència de gols, visita el Guadalajara (20.30 h).\nDesprés de superar amb nota la prova contra el Celje (44-33) , el conjunt blaugrana es troba cada vegada més a gust sobre la pista. El recital d’handbol ofert al Palau ha posat l’equip en el bon camí a Europa i ara els blaugranes no volen perdre peu a la Lliga Asobal, on ostenten el lideratge després de cinc victòries sòlides a l’arrencada de la competició.\nPascual recupera Nagy després d’un partit de sanció. A Barcelona, però, es queden Víctor Tomás i Dani Sarmiento, amb molèsties, baixes que preocupen el tècnic.\nL’Amaya Sport San Antonio ha fet aquesta temporada una profunda renovació. Amb nou tècnic, Juanto Apezetxea, i després de la sortida de nou jugadors, l’equip ha recuperat jugadors cedits a l’altre equip de la ciutat, Anaitasuna, però mantenint homes clau com Alberto Aguirrezabalaga, Gedeón Guardiola o Nico Mindegia.\nEls de Pamplona arriben a aquesta jornada molt motivats, sisens a la taula després de guanyar a la pista de l’Alcobendas (27-29) i havent encaixat només dues derrotes, a les pistes de Granollers i Valladolid. El conjunt navarrès tindrà la baixa segura del lateral esquerrà Javier Humet, amb un dit de la mà dreta fracturat.\nEl Barça Borges defensa el lideratge a Pamplona. (Fotos: Arxiu FCB)\n“És una pista on sempre ha costat molt guanyar, però anem amb la intenció de sumar dos punts més per seguir lluitant pel títol de Lliga”.\nJuanto Apezetxea, entrenador Amaya Sport San Antonio\n“Sabem que ara mateix el Barça Borges és intocable. Els últims resultats davant el Celje, a qui va guanyar d’onze gols, el Guadalajara o el Toledo parlen d’un equip molt potent i que està a un ritme terrible, però l’handbol no és una ciència exacta i, si sortim descarats, podem fer-los mal.”


Informació de la Ribera: 160 PERSONES ES SOLIDARITZEN AMB LA FAM A ALGINET\nAssemblea d'Alginet ADA va impulsar una campanya per lluitar contra la fam. L’objectiu de ADA era aprofitar l’afluència de gent que anava a assistir a la 17ª volta a peu d’Alginet per tal d’arreplegar el màxim possible d’aliment no perible. Sota l’eslògan “La fam no fa vacances”, ADA va aconseguir, al final de la vesprada esportiva, 310 quilos de menjar no perible que seran repartits per serveis socials de l'Ajuntament entre la gent més necessitada.\nTomas Garcia, membre de ADA donava les gràcies a la gent per la seua col·laboració. Garcia afirmava que “ hi ha gent que al matí ens ha buscat per a entregar-nos el menjar, ja que a la vesprada no podien vindre a la plaça. Aquest gest demostra que Alginet és un poble solidari i que respon quan se’l necessita”.


Racons de Catalunya: de novembre 2012\nAvui, pujarem un cim on sembla com si anéssim a tocar el cel, encara que té 1297 m des d'allà podem gaudir d'espectaculars vistes del seu entorn, ja que és una talaia que puja entre Osona i la Garrotxa, comencem doncs la nostra excursioneta que podem fer gaire bé tota amb el cotxe menys el tros final que és té que fer a peu.\nPartim des de Santa M del Corco direcció a Cantonigròs, abans d'arribar, trobem un trencall a l'esquerra (indicat) que ens portarà fins al lloc, comencem a endinsar-nos cap a la vall de Sau.\nPel camí, a la dreta ens trobarem amb la font de Cabrera, un bon lloc per esmorzar.\nPrat de Sant Julià\nReprenem camí i més endavant arribem al pla de sant Julià on a la dreta del camí trobem l'església romànica del s. XI de sant Julià de Cabrera, modificada després dels terratrèmols de l'any 1428, però encara es conserven els dos absis de l'obra original.\nAl costat mateix de l'església hi ha un restaurant on podem dinar després si així ho decidim.\nDes de el prat de sant Julià mirant cap a l'església, gaudim d'una vista panoràmica de tot el que és la serralada de Cabrera.\nVista de la serra de Cabrera\nFet un vol per aquest entorn tornem a agafar el cotxe i cap amunt (si és que no volem seguir a peu, des de ací surt el camí de pujada al cim), a l'entrar a la boscúria, el camí es divideix amb dos, seguim el de la dreta sense deixar-lo, passant per prats i boscos de faig arribarem a un punt on hi ha una forta pujada, seguim a poc a poc i a dalt arribem al coll de Cabrera o del Bram on trobem un petit aparcament per una dotzena de cotxes, ací el deixem per continuar a peu. Esperant no equivocar-me les coordinades pel GPS de l'aparcament son: N-42º 04' 23.4'' E-2º 24' 35.2''.\nPujant per les escales (canto Osona)\nVista del campanar pujant per el corriol (canto Garrotxa)\nDes de ací tenim dues opcions:\nSeguir pel camí de les escales salvant de cop un desnivell d'uns 400 m per on gaudirem d'unes vistes fascinants ...\n... o continuar pel corriol que puja pel cantó de la Garrotxa fent siga sagues fins a arribar a dalt, la decisió és vostre, a mi m'agrada més el cantó d'Osona per les vistes.\nUn pic som dalt, per la banda de les escales gaudim d'aquesta vista de tot el monestir:\nMonestir de Cabrera (cara sud)\n... i a l'arribar per l'altre cantó, ens plantem a la mateixa entrada:\nFaçana i rectoria\nPodem entrar-hi i gaudir del seu interior envoltat de història:\nEl santuari de la Mare de Déu de Cabrera pertany a l'església del Castell de Cabrera, coneguda ja des del 1144, enderrocada també pel terratrèmol del 1428, el santuari actual fou aixecat entre el 1611 i el 1641, el campanar és posterior i la casa dels ermitans fou refeta també el s. XVII, ampliada posterior-ment el 1783. La imatge de marbre del s. XIII fou destruïda en la guerra de 1936, ara hi ha una reproducció també de marbre.\nSortim de l'ermita i veiem que a la casa dels ermitans actualment hi fan menjars, diuen que un bon arròs de muntanya, amanides i brasa, també pot ser una opció per dinar si no portem res, pro axó no s'acaba ací ...\n... seguim pel pla de Cabrera cap al cim gaudint des del seu mirador de fantàstiques vistes com aquesta de Bellmunt amb el Pedraforca al fons:\n... passant per l'estret camí entre dos besants, la d'Osona i la de la Vall d'en Bas (Garrotxa).\nBesant de la Garrotxa\n... per acabar d'assolir el cim sota la nostra senyera, signant en la llibreta que hi ha en el cim i apreciant les grans vistes que hi ha des d'ací, Montseny, Canigó, i moltes altres.\nCim del Collsacabra\nContinuem el camí passant per una mini via ferrata i endinsant-se en un petit bosc que hi ha en la mateixa cresta de la muntanya fins a arribar a la font de l'Osca que es troba al final de la nostra excursió.\nD'aquesta manera ja podem dir que hem visitat bé el Santuari de la Mare de Déu de Cabrera, entrada la tarda ens disposarem a baixar, ja que és millor que la pista la fem amb claror de dia.\nVista de Cabrera des de Cantonigròs\nLes fotografies del damunt han esta preses el 21/05/2011 i el 15/09/2012.\nPassats quatre anys hi he tornat a pujar i res ha canviat, segueix sent igual de meravellós que sempre, si no veieu el curt que vaig fer el 03/12/2016:\nPublicat per Josep Balius Planellas a 12:19 6 comentaris:\nEtiquetes de comentaris: Cims, Osona, Rutes a peu, Rutes amb cotxe\nUbicació: Santuari de Cabrera - Camí de Cantonigrós a Santa Júlia de Cabrera, 08511 Santa Maria de Corcó, Barcelona, Catalunya.\nEl Pedraforca (voltant el Massis)\nEmprenem aquesta cursa per aquest emblemàtic massís per tal com he dit en el títol, fer-li una volta.\nComencem una nit al poble de Gósol, petita vila del Berguedà situada a la vall que porta el seu nom i pertanyent a la província de Lleida, antigament el nucli de població estava situat al turo on hi ha les runes del seu castell, datat del s. XI i que està dins la ruta dels Bons Homes (Càtars).\nGósol des de Coll de Josa\nPer agafar la muntanya d'un xic més enrrere pujarem a coll de Josa (1620 m.), ací, posem inici a la nostra volta, just en el mirador del coll d'on podem gaudir d'aquesta vista:\nPedraforca des de Coll de Josa\nRetornem enrrere cap a Gósol i ens dirigim direcció Saldes, poble també del Berguedà però ja de la província de Barcelona i des de on podem contemplar la muntanya d'un altra perspectiva:\nPedraforca des de Saldes\nJust en sortir del poble direcció Berga, passat un pont, trobem un trencall a l'esquerra amb un indicador que posa "el Gresolet i Gisclareny", agafem la pista i ens anem endinsant per les boscúries observant com anem tombant la muntanya.\nDes de el camí al Gresolet\nDesprés d'un tros travessem la riera de Saldes i comencem a pujar, seguint petits rierols dels que podem gaudir tot el camí.\nDetall de un rierol\nRiera de Saldes\nA la tardor aquest espai natural té un gran encant, ja que per tot el camí gaudim de la infinitat de colors que ens dóna aquesta estació.\nCamí del Gresolet\nContinuem camí passant per estrets canons entremig de les muntanyes ...\n... observant com cada cop més el nostre Pedraforca es va decantant, fins a arribar al punt del Santuari del Gresolet.\nSantuari del Gresolet al peu del Pedraforca\nAquest Santuari es troba a 1300 m d'alçada, a la vall del torrent del Gresolet, vessant nord del Pedraforca.\nL'església és d'una sola nau amb capçalera recta i capelles laterals, coberta amb una volta de canó. Es conserva la decoració policromada en les parets d'estil neoclàssic, però no hi ha imatges antigues. Durant la guerra civil espanyola tot i quedar apartada el retaule major fou destruït.\nDes de ací, podem veure el mirador del Gresolet, situat a la falda del Pedraforca, prop del refugi Lluis Estasen:\nAl fons Mirador del Gresolet\nTambé es pot gaudir des d'aquest punt la vall del Gresolet, que en temps de tardor trobem tota aquesta odissea de colors que ens brinda la mare natura ...\n... és per enamorar-se.\nZona d'esbarjo del Gresolet\nDeixem aquest fantàstic paradís de tardor per seguir pista amunt direcció Gisclareny (però, compte, segons m'han dit abans d'arribar al poble, més o menys pel coll de la vena el camí es fa força feixuc, en dies de pluja o quan hi ha el terra moll és perillós de passar-hi amb un turisme convencional, ja que hi ha uns 800 m molt relliscosos i l'estimberi és molt pronunciat, COMPTE. Jo a hores d'ara no hi he passat, vaig anar-hi el setembre del 2009 per Baga).\nBarri del Roser de Gisclareny\nJa som a Gisclareny, just al barri del Roser on trobem l'ajuntament i l'església i des d'on surt un corriol que puja al mirador de la Gargallosa on gaudim d'unes espectaculars vistes de l'entorn, particular-ment del nostre Pedraforca i des d'on acomiadem aquesta primera volta que hem fet pel massís.\nPedraforca des de el mirador de la Gargallosa\nLes fotografies del damunt han estat preses el 27/10 i el 04/11 del 2012\nPublicat per Josep Balius Planellas a 18:46 2 comentaris:\nEtiquetes de comentaris: Berguedà, Paratges, Rutes amb cotxe\nUbicació: Pista de Saldes al Collell, 08697 Saldes, Berguedà, Barcelona, Catalunya.\nEl Salt del Mir (Santa Mª de Besora)\nPartim de Santa Maria de Besora direcció cap a Vidrà, a 1,6 km. trobem un trencall a la dreta amb un indicador que posa: el Pous, el Graell, el Molinot i el Mir, prenem aquesta pista en bon estat fins a arribar al veïnat del Mir on podem deixar el cotxe i seguir a peu (faltaran uns 20 minuts), les coordinades d'aquest punt són: N-42º 06' 56.4'' E-2º 16' 80.5'', o bé, si som prou atrevits o tenim un tot terreny seguir fins a arribar a la riera de la Foradada i deixar el cotxe allà abans de passar-la, també vos dono les coordinades del punt: N-42º 06' 41.1'' E-2º 16' 25.5'', per ara si, seguir a peu travessant el pont de fusta que creua la riera.\nPont sobre la riera de Foradada\nTot passant el pont de troncs direcció al salt, si ens hi fixem, a l'esquerra veurem la resclosa on s'emmagatzemava l'aigua per fer funcionar els molins que ens trobarem més endavant.\nBaixant ens trobarem tres molins fariners mig enderrocats, si entrem dins d'ells, podrem observar que encara hi queden alguns estris que feien servir, com eixos, bisanfins i diferents tipus de moles.\nPrimer Moli (desde dalt)\nCambra on es molia el blat o els cereals\nPart de sota el molí, on passava l'aigua empenyent les pales per fer moure l'eix central, que veiem,\ni tanmateix feia rodar les moles.\nEn el nivell del primer moli, a la dreta, tot seguin el soroll de la riera, ens podem plantar a sobre mateix del saltant d'aigua.\nI ací el tenim, un salt d'uns 35 m, situat a la riera de la Foradada, cal ressaltar el cúmul de calç que hi ha sota el salt que forma una peculiar cova dins d'ell.\nCova de formació calcaria\nA la foto de sota podem veure el salt des de baix la riera.\nLes fotografies del damunt han estat preses el 24/03/2012\nPassats sis anys i mig hem tornat al lloc, ara en el mes de juliol en plena època de sequera, ja que quasi no baixava aigua, pràcticament tot està igual, ací us deixo amb un parell de fotos de la visita:\nMolí del Mir, cambra on hi ha les moles.\nEntrada del molí del Mir.\nSalt del Mir, sense aigua (així i tot segueix sent bonic).\nLes fotografies del damunt han estat preses el 08/07/2019.\nPublicat per Josep Balius Planellas a 9:40 Cap comentari:\nUbicació: Salt del Mir, Stanta Mª de Besora, Osona, Barcelona, Catalunya.


utopies quotidianes: de febrer 2011\n24 de febrer, 2011 0\nA Barcelona, més polítiques socials. (Contra la injustícia de les retallades del PSOE i CiU)\nEls governs de l’estat i de la Generalitat estan políticament instal.lats en l’antic programa neoliberal de les retallades socials i ecològiques. És curiós, l’especulació i les desigualtats provoquen la crisi. I resulta que la “solució” és l’afebliment de l’estat de benestar. El PSOE a Madrid aprova un pressupost sense recursos per a la llei de l’autonomia personal; CiU a Catalunya diu que desatendrà les persones amb dependència moderada. El PSOE a Madrid realitza un nou gir pronuclear, acceptant una esmena a la Llei de l’economia sostenible (quin sarcasme!) que permet perllongar la vida de les centrals (esmena proposada –faltaria més- per CiU).\nÉs inevitable aquesta espiral d’injustícia social i involució ecològica ? No, no ho és. A l’Ajuntament de Barcelona, ICV-EUiA estem demostrant amb fets que en temps de crisi prenen encara més rellevància les polítiques socials i l’economia solidària. Avui hem signat un nou conveni amb el Banc dels Aliments que suposa un increment de recursos municipals del 60% respecte del 2010, per tal d’enfortir el projecte Xarxa del Fred que millora substancialment el sistema d’alimentació social a Barcelona. Amb un element afegit qualitatiu, el conveni incorpora una aportació addicional de 54.000 € corresponent als descomptes salarials dels treballadors/es municipals que van recolzar la vaga general del setembre. Lluita i solidaritat. Hem posat en marxa també 25 places noves diàries de menjador social, per mitjà d’un concert amb l’entitat que gestiona el menjador de Sant Rafael a la Vall d’Hebron, incorporant serveis d’atenció social. Ahir posàvem en marxa a Barcelona la primera fira europea d’empreses d’inserció social, un àmbit de l’economia social i solidària que creix i que hauria de ser el mirall de valors per al conjunt del teixit empresarial: ocupació digne i no deslocalitzable, compromís amb el territori, responsabilitat social i ambiental. L’Ajuntament de Barcelona hi és present i aporta els seus compromisos i pràctiques: 11 milions d’euros en contractació social, més de 13.000 llocs de treball mantinguts o generats en col.lectius en risc d’exclusió, ambientalització dels contractes municipals, programa de compra verda, xarxa d’inserció sociolaboral.\nNo baixarem la guàrdia. Seguirem enfortint les polítiques d’inclusió i l’economia social. Ben aviat, al llarg dels mesos de març i abril, constituïrem dues Xarxes d’Acció noves en el marc de l’Acord Ciutadà per una Barcelona Inclusiva, ampliarem de forma substancial el programa de Vida Independent de persones amb diversitat funcional, obrirem el Centre Obert i Espai Familiar de Les Corts, i posarem en marxa els nous Centres de Serveis Socials de Numància i Camp d’en Grassot-Gràcia Nova. No és un simple llistat. És l’expressió d’una voluntat política irrenunciable: la d’avançar cap a la Barcelona inclusiva i solidària. La de projectar al terreny de les polítiques públiques els valors d’emancipació que orienten la nostra pràctica política. I és des d’aquesta pràctica que ens sentim plenament legitimats per exigir als governs de la Generalitat i de l’estat que abandonin la dinàmica de les retallades socials. Que no segueixen fent recaure en les classes populars i els barris de la ciutat el preu d’una crisi que han generat els poderosos. Fem dels Ajuntaments trinxeres quotidianes en favor dels drets socials. ICV-EUiA, des del govern i a peu de carrer, és i serà un instrument polític útil, de garantia de drets, de lluita i d’esperança.\nEtiquetes de comentaris: autonomia, Barcelona, bcn, drets, ICV-EUiA, Inclusió social, polítiques socials, PSOE\n06 de febrer, 2011 3\nBatalla de valors i polítiques d'esquerres a l'Ajuntament\nMassa sovint la política en general, i també la municipal, se situa en el territori pompós de la retòrica i les declaracions creuades: és el teatre de la política especulativa. Massa sovint les polítiques públiques, i les municipals en concret, es registren en el territori gris de la gestió. Totes dues coses formen part de la vella política. La nova política ha de superar el joc especulatiu per la batalla democràtica dels valors; i ha de superar els catàlegs de gestió per polítiques transformadores amb capacitat de concretar els valors en pràctiques quotidianes. Valors i accions per una Barcelona de barris millors i gent més feliç. És el tipus de política que m’il.lusiona, la que mirem de fer cada dia a l’Ajuntament i a la ciutat, des d’ICV-EUiA, en complicitat amb moltes persones, entitats i moviments socials. El Plenari del divendres passat va ser un ventall d’exemples de tot això. Mediàticament tapats, d’altra banda, pel fum de les primàries del PSC a Barcelona.\nEn el terreny de la batalla dels valors, el PP va intentar novament que Barcelona se sumés a l’onada xenòfoba d’altres ciutats que han aprovat proposicions en la línia de restringir l’arrelament i la residència de les persones immigrants; es van quedar sols, aïllats. A Barcelona segueix existint un amplíssim acord polític i social a l’entorn de la convivència intercultural en un marc compartit i inclusiu de ciutadania. A ICV-EUiA ens sentim protagonistes, al costat de molts altres agents, d’aquest espai d’acord. I som l’única força política que hem plantat cara, sempre i arreu on s’ha plantejat, a l’intent de trencament del principi d’igualtat en funció de l’origen de les persones. Un altre exemple, el Ple de l’Ajuntament va aprovar una declaració de rebuig a les sentències del tribunal suprem contra el català. En efecte, els magistrats de mentalitat pre-constitucional del Suprem han de saber que, facin les sentències que facin, el català seguirà sent la llengua vehicular de l’educació, i la llengua comuna vertebradora de la convivència a Barcelona i Catalunya. Perquè així ho hem expressat democràticament a través de les lleis del Parlament i del referèndum de l’Estatut.\nEn el terreny de les polítiques públiques, al Plenari vam tenir ocasió de debatre tres polítiques municipals de clara vocació transformadora. En primer lloc, el balanç del pla de serveis socials bàsics, que ha implicat en tres anys 17 equipaments nous i 22 remodelats, la incorporació de 130 professionals i més de 350m d’€ de pressupost per fer possible uns serveis socials universals, de qualitat i de proximitat. En segon lloc, el balanç del pla de biblioteques públiques, que ha suposat passar en 12 anys de 18 a 42 biblioteques i fer possible la democratització en l’accés al coneixement, així com disposar d’uns espais de cultura de proximitat compromesos amb la cohesió social. Finalment, un nou impuls al programa d’instal.lació d’ascensors i millora urbana dels barris, que al llarg dels últims dos anys ha beneficitat 14.314 habitatges, amb 38m d’€ d’inversió i el manteniment o generació de 1.600 llocs de treball: un exemple nítid d’urbanisme al servei de les persones.\nPolítiques socials, culturals i urbanes orientades a fer una Barcelona més humana i habitable. Pràctiques polítiques que reivindiquem com a patrimoni d’una ciutat construïda des de valors d’esquerres, amb el segell inequívoc d’ICV-EUiA. Que hem de saber explicar, més enllà dels cants de sirena d’una dreta –CiU més PP- que s’aplicaria a fons en les retallades socials per tal de satisfer els interessos d’uns pocs; i de l’escuma mediàtica d’unes primàries a la desesperada –les del PSC- que mostren clarament la crisi d’un projecte dretanitzat i encorat en la vella política.\nEtiquetes de comentaris: balanç de govern, Barcelona, bcn, ICV-EUiA, plenari


Domingo 20º de tiempo ordinario. Ciclo A.\nXX DOMINGO DE TIEMPO ORDINARIO (A) - DIUMENGE XX DURANT L'ANY (A)\nDeixeu entrar els estrangers a la muntanya sagrada\nDiu el Senyor: «Compliu els vostres deures, obreu el bé, que està a punt d’arribar la meva salvació, i de revelar-se la meva bondat. Els estrangers que s’han adherit al Senyor, que es posen al seu servei per amor al seu nom i volen ser els seus servidors, si es guarden de violar el repòs del dissabte i es mantenen fidels a la meva aliança, els deixaré entrar a la muntanya sagrada i celebrar les seves festes en la meva casa d’oració; acceptaré en el meu altar els seus holocaustos i les altres víctimes, perquè tots els pobles anomenaran el meu temple casa d’oració»\nSal 66, 2-3. 5. 6 y 8 (R.:4)\nSal 66:2-3,5,6 i 8 (R.:4)\nR. Que us lloïn les nacions, Déu nostre. que us lloïn tots els pobles alhora.\ni tots els pobles veuran la salvació. R.\nDéu, que ha concedit a Israel els seus favors i l’ha cridat, no es farà mai enrere\nGermans, tinc una cosa a dir-vos a vosaltres, els qui no sou jueus: Ja que sóc el vostre apòstol, miro de posar ben alt el meu servei, esperant que els jueus, que són del meu llinatge, n’estaran gelosos i podré salvar-ne alguns. Si del fet d’haver estat ells exclosos n’ha vingut la reconciliació del món, ¿què no vindrà quan ells s’incorporin? ¿No serà un pas de mort a vida? Quan Déu ha concedit a algú els seus favors i l’ha cridat no es fa mai enrere. Vosaltres, en altre temps, no éreu obedients a Déu, però ara que ells l’han desobeït, Déu s’ha compadit de vosaltres; igualment Déu es vol compadir d’ells, que ara, mentre es compadia de vosaltres, no li han estat obedients. Déu ha deixat els uns i els altres captius de la desobediència, per compadir-se finalment de tots.\n-«Sólo me han enviadlo a las ovejas descarriadas de Israel.»\nEn aquell temps, Jesús es retirà a la regió de Tir i de Sidó, i sortí d’allà una dona cananea cridant: «Senyor, fill de David, compadiu-vos de mi: la meva filla està endimoniada». Jesús no li contestà ni una paraula, però els deixebles li demanaven: «Despatxeu-la d’una vegada: només fa que seguir-nos i cridar». Jesús respongué:«Únicament he estat enviat a les ovelles perdudes del poble d’Israel». Ella vingué, es prosternà i digué: «Senyor, ajudeu-me». Jesús li respon: «No està bé de prendre el pa dels fills per tirar-lo als cadells». Ella li contestà: «És veritat, Senyor, però també els cadells mengen les engrunes que cauen de la taula dels amos». Llavors Jesús respongué: «Dona, quina fe que tens! Que sigui tal com vols». I a l’instant es posà bona la seva filla.


El TSJC deixa a punt de judici la causa contra Jové i Salvadó La República\nEl TSJC deixa a punt de judici la causa contra Jové i Salvadó\nAcaba la instrucció del sumari en el quals se’ls acusa de malversació, desobediència i revelació de secrets\nEl Tribunal Superior de Justícia de Catalunya (TSJC) ha conclòs la instrucció del sumari contra Josep Maria Jové i Lluís Salvadó pels preparatius de l’1-O i ha deixat la causa preparada per ser jutjada. Jové i Salvadó, inicialment investigats pel jutjat d’instrucció número 13 de Barcelona, estan processats per malversació de fons públics, revelació de secrets i desobediència. Ara les parts hauran de presentar els seus escrits d’acusació i defensa.\nEl juliol de l’any passat la sala civil i penal del TSJC va rebutjar els recursos de les defenses i va confirmar el processament de tots dos per la seva activitat mentre eren càrrecs de la Vicepresidència i Conselleria d’Economia el 2016 i el 2017. El tribunal considerava que no hi ha hagut indefensió per part de Jové i Salvadó ni s’han vulnerat els seus drets, ja que mentre eren investigats al jutjat d’instrucció número 13 de Barcelona, a partir de setembre del 2017 fins que van ser elegits diputats al Parlament el desembre del 2017, es van poder defensar plenament. A més, també negava que s’hagin incorporat proves d’altres processos on no estiguessin presents, i diu als advocats que no n’han aportat cap exemple. L’escrit recordava que la investigació inicial d’Instrucció 13 era pel suposat espionatge fiscal de la Generalitat als ciutadans i el possible camuflatge de 400 milions dins del pressupost del Govern per organitzar l’1-O. Per això es va dirigir la investigació contra el Departament de Vicepresidència, Economia i Hisenda.\nEls magistrats també deien que el delicte de prevaricació es basa en el conveni entre Vicepresidència i l’Idescat per accedir a dades del cens per només elaborar el cens electoral per al referèndum independentista. També deien que el delicte de malversació, tot i que s’hagi jutjat al Tribunal Suprem sense la presència de Salvadó i Jové, també es pot aplicar a aquests dos processats, perquè tots dos formaven part del control de la despesa de la Generalitat.\nA Salvadó li recordava específicament que el programa per millorar la hisenda catalana preveia escenaris post-referèndum quan el TC ja l’havia impugnat i havia recordat que la Generalitat no podia gestionar impostos no cedits.\nPer últim, considerava proporcionals les mesures cautelars de compareixença mensual als jutjats, sigui el més proper a casa seva o al mateix TSJC, a més de lliurar el passaport per no marxar a l’estranger. A finals de juny de l’any passat Jové i Salvadó van pagar 1,6 milions d’euros de fiança gràcies a les aportacions de la Caixa de Solidaritat.


Pineda L'H report\nInici / Projecte RED\nPineda L'H report: Un projecte en el qual tenen l'oportunitat de convertir-se en periodistes i redactar i gestionar el seu propi diari digital.\nTrenta alumnes de Pineda, de Secundària i Batxillerat, participen enguany en el projecte XARXA (Revista Escolar Digital), un projecte en el qual tenen l'oportunitat de convertir-se en periodistes i redactar i gestionar el seu propi diari digital. La revista, que es diu Pineda L'H report, cobreix notícies i reportatges sobre el col·legi i L'Hospitalet, però també sobre temes d'actualitat.\nEls dilluns, dimecres i divendres de 13:00h a 13:30h les alumnes que formen part de la redacció es reuneixen per a analitzar l'actualitat, buscar temes d'interès, documentar-se i redactar contingut informatiu. Gràcies a aquest projecte poden convertir la revista en un mitjà d'expressió i d'opinió; desenvolupar el sentit crític i la inquietud por la cultura; i aprendre a identificar “fake news”.\nA més compten amb el recolzament d'un periodista professional, que corregeix els articles i les orienta en la seva tasca de periodistes. Les alumnes posen en pràctica els diferents gèneres periodístics (noticia, crònica, opinió, reportatge, crítica cultural) i aprenen a fer-se preguntes, a recaptar informació i a realitzar entrevistes sobre diversos temes.\nProjectes de Secundària\nThink in English, speak in English, live in English. Fem de l’anglès un idioma natural i útil per a nosaltres.\nTreballem de manera transversal projectes de ciències, tecnologia, enginyeria, art i matemàtiques.\nParlar, argumentar i debatre en públic. Comunicar les pròpies idees amb el llenguatge verbal i no verbal.\nPretén fomentar en els docents, les alumnes i les famílies l'estimació pel llibre i el gust per la lectura de diferents estils narratius\nAprendre a viure de manera sostenible. Buscar alternatives i solucions pràctiques per tenir cura del planeta.\nFES SOMRIURE, l’escola solidària\nLa solidaritat com a forma de vida. Integrar valors humans, socials, democràtics i cívics en el nostre dia a dia.\nDesenvolupament de l’afectivitat i de les relacions personals i socials.


Laravel - Framework PHP\nPresentat el 2011, Laravel s’ha convertit en el marc de PHP gratuït i de codi obert més popular del món. Per què? Com que pot gestionar aplicacions web complexes de forma segura, a un ritme considerablement més ràpid que altres frameworks. Laravel simplifica el procés de desenvolupament mitjançant la flexibilització de tasques habituals com l'encaminament, les sessions, la memòria cau i l'autenticació.\nMotius per utilitzar Laravel\nLaravel és adequat per desenvolupar aplicacions amb requisits complexos de backend, petits o grans. La instal·lació de Laravel ha estat més senzilla mitjançant la introducció de Homestead.\nÉs un marc de PHP ple de funcions que us ajudaran a personalitzar aplicacions complexes. Entre elles, migració de dades sense problemes, suport d’arquitectura MVC, seguretat, encaminament, motor de visualització de plantilles i autenticació, entre moltes altres.\nLaravel és altament expressiu i la seva rapidesa i seguretat s’ajusten a les expectatives d’una aplicació web moderna. Per als desenvolupadors que vulguin crear llocs web B2B o d’empresa que evolucionin amb les tendències web canviants, Laravel és el camí a seguir.\nTambé et podria interessar CodeIgniter


VÍDEOS i FOTOS Caos al centre de Barcelona en la segona nit de resposta al Suprem | NacióDigital\nMilers de manifestants encenen els carrers de la capital catalana i s'enfronten als Mossos i la Policia Nacional, que carreguen indiscriminadament i disparen projectils\nper A. Merino / J. Velert / S. Ambudio , 15 d'octubre de 2019 a les 20:12 |\nNit d'enfrontaments a Barcelona. | Adrià Costa\nNova batalla campal a Catalunya. 24 hores després dels aldarulls a la T1 de l'aeroport del Prat, milers de persones s'enfronten aquest dimarts a la nit als Mossos d'Esquadra i la Policia Nacional pels carrers del centre de Barcelona, amb un balanç de tres detinguts. El punt de partida del conflicte ha estat la delegació del govern espanyol a Catalunya, on les entitats sobiranistes havien convocat una seguda pacífica amb espelmes.\nA menys de 100 metres de l'escenari instal·lat per l'ANC i Òmnium, on s'han llegit cartes dels presos i ha actuat Lluís Llach amb total normalitat, l'ambient era totalment oposat: tensió, crits i envestides dels concentrats contra el cordó policial.\nFinalment, els manifestants han tombat les tanques col·locades pels Mossos per barrar-los el pas. A partir d'aquest moment els agents han carregat dos cops contra les persones concentrades als diferents accessos de la delegació. A la cantonada del carrer Mallorca amb el passatge dels Camps Elisis alguns manifestants han llançat diversos objectes contra el cordó policial, principalment ampolles i petards. En aquest moment s'ha produït la tercera càrrega.\nEN DIRECTE Tercera càrrega dels Mossos a la cruïlla entre Mallorca i Passeig de Gràcia; vídeo d'@andreumerino https://t.co/W14y6JP0vl #SentènciaProcés pic.twitter.com/NfEFoYErr6\nA partir d'aquí l'enfrontament ja no tenia marxa enrere. A través del passatge dels Camps Elisis els manifestants feien arribar capses de cartró i petits contenidors per fer barricades. El llançament de petards continuava i els manifestants han optat per cremar el\nmaterial de les barricades. Les flames es veien des de desenes de metres enllà. Alguns marxaven i d'altres buscaven l'enfrontament amb la policia.\nNous enfrontaments a la delegació del govern espanyol a Barcelona. Foto: Adrià Costa\nUns minuts després ha arribat la quarta càrrega, aquest cop duta a terme per dos cordons policials dels antiavalots dels Mossos de forma separada. Un feia recular els manifestants cap al passeig de Gràcia i l'altre els arraconava el passatge, on diverses persones han caigut a terra i s'ha estat a punt de produir una allau. De nou, divisió entre els manifestants, entre els que fugien i els que demanaven quedar-se al passatge.\nCaos a Barcelona en la segona jornada de resposta al Suprem. Foto: Adrià Costa\nUn cop dispersat l'entorn de la delegació, el caos ha estat absolut a causa de l'actuació dels Mossos d'Esquadra. Desenes de furgonetes de la policia nacional espanyola han arribat al passeig de Gràcia. S'han produït càrregues intermitents contra els manifestants i els agents han disparat repetidament projectils. Els manifestants s'agrupaven on podien. Alguns dins de portals, d'altres als carrers perpendiculars del passeig de Gràcia. Aquest segon grup ha aixecat barricades i han encès focs per evitar que els agents poguessin avançar.\nAlguns grups reduïts de manifestants han llançat pedres i tanques contra les furgonetes de la policia nacional espanyola.\nLa policia ha respost disparant projectils contra els manifestants per dispersar la zona. La policia nacional espanyla s'ha encarregat d'escombrar-los passeig de Gràcia amunt mentre que la Brigada Mòbil dels Mossos d'Esquadra s'ha ocupat de la part baixa del passeig.\nL'ambient s'ha escalfat molt ràpidament i la concentració s'ha convertit en caos i dispersió pels carrers de l'Eixample de Barcelona. A hores d'ara els Mossos han confirmat la detenció de tres persones, acusades d'atemptat contra agents de l'autoritat. Durant la batalla campal els Sanitaris per la República han hagut d'atendre desenes de persones ferides per l'actuació policial.\nEN DIRECTE Manifestants s'abraonen contra un agent dels Mossos que ha caigut a terra; vídeo de @martiurgell https://t.co/F4Zm9Kijc1 #SentènciaProcés pic.twitter.com/p0ZpPRQxO4\nLlançaments de tota mena d'objectes i barricades amb foc per part dels manifestants i, tal com van fer al pàrquing de la principal terminal del Prat, càrregues, persecucions i llançament de projectils per part de la policia per dispersar la zona.\nNit d'enfrontaments a Barcelona. Foto: Adrià Costa\nEN DIRECE Els manifestants fan barricades amb contenidors i caixes de cartró enceses davant del cordó de Mossos; fotos de José M. Gutiérrez (@gutcab) https://t.co/F4Zm9Kijc1 #SentènciaProcés pic.twitter.com/GYpGJvr7YS\nEN DIRECTE Els Mossos han carregat diverses vegades contra els manifestants i s'han produït diverses estampides; fotografies de José M. Gutiérrez (@gutcab) https://t.co/F4Zm9Kijc1 #SentènciaProcés pic.twitter.com/E58kHVDxbH\nEN DIRECTE Barricades al Passeig de Gracia amb València i també a Mallorca. Hi ha diverses fogueres i s'escolten molts trets; vídeo de @VictorrRodrigo https://t.co/F4Zm9Kijc1 #SentènciaProcés pic.twitter.com/nVGoolZqrE\nTensió en la concentració dels CDR a la delegació del govern espanyol per protestar contra la sentència de l'1-O Foto: José M. Gutiérrez\nEN DIRECTE Mossos i policia espanyola actuen conjuntament contra els manifestants de la delegació del govern espanyol; fotografies d'@AdriaCostaRifa https://t.co/F4Zm9Kijc1 #SentènciaProcés pic.twitter.com/yq3GSevlqF\nEN DIRECTE Corredisses i estampides als carrerons entre València i Mallorca; vídeo de @VictorrRodrigo https://t.co/F4Zm9K0HNr #SentènciaProcés pic.twitter.com/a4oVzB3I59\nSeguda pacífica a menys de 100 metres de l'origen dels aldarulls\nSeguda amb espelmes a la delegació del govern espanyol a Barcelona. Foto: Adrià Costa\nL'Assemblea Nacional Catalana (ANC) i Òmnium Cultural havien convocat una seguda "pacífica" amb espelmes al carrer Girona. Les dues entitats han fet, a més, una altra crida per replicar la seguda davant les subdelegacions del govern espanyol a Tarragona, Lleida i Girona, on també s'hi han aplegat milers de persones.\nÉs en aquest punt, davant l'escenari des d'on s'han fet discursos, on sí que s'hi ha aplegat molta gent que, espelma amb mà, ha entonat càntics a favor de la llibertat dels presos i la independència. També hi ha actuat, entre altres, Lluís Llach.\nFOTOS Imatges espectaculars de l'encesa d'espelmes a la delegació del govern espanyol per protestar contra la sentència de l'1-O; fotografies d'@AdriaCostaRifa https://t.co/F4Zm9Kijc1 #SentènciaProcés pic.twitter.com/d8Ibf2iCBX\nBarcelona, Política, ANC, sentència, sentència 1O, seguda, espelmes, Òmnium, CDR, sentència judici 1-O, Barcelona, delegació del govern espanyol, judici 1-O, CUP\nPer Army2000 el 16 d'octubre de 2019 a les 10:58\nDonem gracies als nostres politics, sobretot els del Estado español, perque no saben arribar a una sol.lucio pactada d'un conflicte politic!\nNo es això companys, no es això\nPer Ramon B: el 16 d'octubre de 2019 a les 05:19\nNO ES AIXÒ COMPANYS, NO ES AIXÒ, amb la vostra actitud d’enfrontaments amb la policia esteu entrant en el terreny que més convé a l’estat espanyol per poder justificar la violència. El 1-O i el 20 S van ser dues victòries, amb la NO VIOLENCIA d’aquells dies, el Tribunal Suprem espanyol, amb ànims de venjança , s’han vist obligats a fer una sentència amb unes contradiccions enormes, han volgut imposar unes penes molt altes, malgrat reconèixer que no hi va haver violència, amb aquestes contradiccions, quan s’arribi als Tribunals Internacionals tenim moltes possibilitats de guanyar. Esteu entrant en el terreny que vol el nacionalisme espanyol; els enfrontaments violents amb la policia, perjudica seriosament als presos, al recursos que és presentaran de la sentència, a les persones implicades en els propers judicis, a tots els catalans siguin independentistes o no, i a la imatge internacional que és té avui del procés. PAREU, PAREU d’embrutar la imatge que tenia el món de nosaltres, la xarxa ens està avisant que hi ha webs que són falsos, i que us indiquen a actuar violentament, tingueu la intel·ligència per saber-ho distingir, la nostra força ha estat i ha de ser la NO VIOLËNCIA. No caigueu a les grapes de l’enemic.\nperfecto para espana\nPer joan coll el 16 d'octubre de 2019 a les 04:25\nporfin espana tiene motivo para actuar y terminar con todo esto del proceso. Gran dia para espana. A y ya los pueden condenar por rebelion con violencia ahora.\nLes imatges parlen per elles mateixes\nPer Anònim el 16 d'octubre de 2019 a les 02:19\nl'independentisme comporta violencia. Com ja volia demostar la fiscalia!!\nDonant arguments als contraris\nPer Anònim el 16 d'octubre de 2019 a les 02:16\nTorra pertany a aquesta mena de pardalets independetistes que es declaren pacifistes i alhora consenteixen la violencia.\nPer borni ou trencat el 16 d'octubre de 2019 a les 02:07\nAnys i anys, per molts, anys, a la una per molts anys,\nPer fran bcn el 16 d'octubre de 2019 a les 01:12\nEls fanàtics radicals indepes son tant curtets que això no veuen....estan donant peixet al Gobierno per entrar a sac de nou i el ruc del Torra hauria de sortir i dir alt i clar..."catalans la festa s' ha acabat tothom a treballar i a casa seva---" ACABAREM MALAMENT DE NOU PER CEGUERA DELS DIRIGENTS INDEPES...\nAvui dimecres, tothom a les caminades.\nPer jbm el 16 d'octubre de 2019 a les 00:16\nCrec que han provocat tanta violència, entre les policies i els probables infiltrats que encenen foc, per provocar que la gent s'espanti i no vaja a les caminades que comencen avui dimecres. Convé que la gent no s'espanti i que vaja a les caminades massivament. Malament els mossos, la GC i la PN, però no deixem de banda que, probablement, molts dels qui han encès focs són infiltrats seus dins els independentistes.\nPer 2anonim el 15 d'octubre de 2019 a les 23:17\nque pena que no hiciese un poco mas de frio para aprovechar los fuegos para asar castañas¡¡¡


De Sant Narcís a Nadal - El Gerió Digital\nDe Sant Narcís a Nadal\nDiumenge, 15 de juliol de 2012 03:03h\nAhir em vaig reunir amb uns veïns amb els que fa temps que coincidim en la problemàtica però no amb la solució. Em vaig trobar amb gent que pot aportar la vivència del patiment d'unes obres imposades, que tan necessita escoltar la resta de la ciutat, amb gent que va confiar en els nostres representants i que s'han sentit sola, enganyada i estafada!\nUns veïns que aporten un llarg estudi, seriós i rigorós (no en tinc cap dubte!) dels perjudicis de salut i mediambientals que representarà per a la zona (i per a tota la ciutat) l'entrada d'autobusos que s'està fent al Parc Central).\nI la seva proposta és senzilla... Fer retrocedir al màxim la sortida per allunyar-la tan com es pugui dels edificis de la ex-plaça Europa.\nPerò imagineu-vos la meva sorpresa quan m'expliquen que ja han parlat amb alguns partits polítics per mostrar-los aquest estudi i explicar-los la proposta d'allunyar la sortida de l'estació d'autobusos dels edificis on viuen, i em diuen que el que més cas els ha fet ha estat el PSC! (Manda huevos!)\nPersonalment penso que, en el seu plantejament, tenen tota la ráo! I em sap greu no haver tingut el gust de conèixer-los quatre anys abans!!! podríem haver fet grans coses! Però algú ja es va encarregar d'evitar que els veïns ens poguéssim organitzar per posar en comú dubtes i pors.\nAra, els responsables del projecte, els responsables de la manca d'informació, ELS ÚNICS RESPONSABLES que aquests veïns no sabessin res del que els ve a sobre fins SIS MESOS abans de finalitzar l'obra..\nAquests ineptes (bé ineptes no! que, dissortadament, ho han fet massa bé), els volen fer creure que: el projecte té deficiències!\nQue encara som a temps d'esmenar-les!\nQue els donaran suport fins a les darreres conseqüències!!! Fins i tot tenen la barra de dir que es podria elevar el cas a instàncies Europees! (quins collons!)\nDavant de tant hipocresia, davant de tant deslleialtat.. i deixant clar que no vull negar el dret que tenen aquests veïns per voler defensar els seu dret a una millor qualitat de vida:\nPenso que el que hauria de fer un bon polític (i persona) és ser sincer amb gent que pateix tan. Les obres estan quasi acabades... Tècnicament, allunyar la sortida dels autobusos dels edificis podria ser possible, però endarreriria les obres i Foment no ho permetrà (de fet són les úniques que els interessen) i econòmicament és inviable en un país quebrat i rescatat! Però per damunt de tot, ELS QUE EREN RESPONSABLES MUNICIPALS QUAN ES VA REDACTAR EL PROJECTE SÓN ELS MENYS INDICATS PER DIR ARA QUE ÉS DEFICIENT!\nNo vull deixar de denunciar que si el PSC vol anar a Europa serà com a acusat del mal que ens ha fet, i no com a acusador dels que (amb més o menys gràcia) han de continuar amb el nyap que s'han trobat!\nSi el que volen és recuperar l'alcaldia, s'hi hauran d'esforçar més!!! No tot està permès i no els ho deixarem fer tot! Ha estat el PSC (en totes les seves "promocions") el que ens ha menystingut durant anys, no ens ha permès l'accés a la informació del projecte, ens ha amagat les intencions, els canvis i els acords presos...\nEl PSC no hauria de continuar fent el ridícul pensant que els veïns som ases i que també ho són els que tan lleialment eren el seu rostre mentre manaven feudalment el "tros"! (Entenguis l'anterior govern de la ciutat).\nDeslleialtats com aquesta fa evident la necessitat urgent d'un procés informatiu que permeti a tothom - favorables al projecte, crítics i sobretot veïns afectats i actius com aquests amb qui em vaig reunir- exposar les seves experiències, coneixements, pors, inquietuds i motivacions, i que acabi amb una CONSULTA CIUTADANA sobre la necessitat de fer ARA (en aquests moments de retallades, intervencions, pujades d'impostos...) aquesta segona i tercera fase del projecte ferroviari!\nCal molta més informació perquè els ciutadans no siguem, de nou, titelles mogudes per fils d'interessos obscurs!


Els ecologistes denuncien nivells d'ozó per sobre de la llei al litoral de Girona - Diari de Girona\nEntre 2015 i 2017 s'haurien incomplert els objectius legals en un centenar de les 450 estacions de control al conjunt d'Espanya · Madrid és la més afectada pel trànsit i el litoral entre Girona i Almeria per l'alt grau d'urbanització de la costa i el trànsit marítim\nd.jiménez 10.05.2018 | 00:14\nLa contaminació per alts nivells d´ozó al litoral mediterrani afecta sobretot a les àrees de l´interior. c.molons/arxiu\nEcologistes en Acció ha denunciat que s'han incomplert els objectius legals de protecció de la salut i la vegetació establerts per ozó entre 2015 i 2017 en un centenar de les 450 estacions de control que existeixen a Espanya i que corresponen a onze comunitats. Segons l'ONG, la més perjudicada és Madrid per les emissions del trànsit de l'àrea metropolitana però, just després, l'altre gran problema es troba al litoral mediterrani, des de Girona fins a Almeria, «per l'alt grau de contaminació de la costa i l'elevat trànsit marítim».\nEn concret, els incompliments legals s'han detectat en un terç de les 126 zones en què es divideix Espanya, repartides entre Andalusia, Aragó, Balears, Castella-la Manxa, Castella i Lleó, Catalunya, País Valencià, Extremadura, Comunitat de Madrid, Regió de Múrcia i Navarra, amb quasi 19 milions d'habitants, dos de cada cinc persones que viuen a l'Estat.\nLa més afectada és Madrid i s'estén als habitants de Castella i Lleó, Castella-la Manxa i Extremadura, a banda i banda de la Serralada Central. Després de Madrid l'altre gran focus de contaminació per ozó es troba al litoral mediterrani, des de Girona fins a Almeria, passant per la Comunitat Valenciana, Múrcia i les Balears. Segons l'ONG, la contaminació, ocasionada per l'alt grau d'urbanització de la costa i l'elevat trànsit marítim, afecta 3 milions de persones, sobretot a les àrees d'interior.\nLes restants àrees afectades es reparteixen entre la Vall del Guadalquivir andalús (incloent-hi les àrees urbanes de Còrdova, Huelva, Jaén i Sevilla), l'aglomeració de Valladolid i la Vall de l'Ebre, des d'Aragó fins a la Ribera navarresa, on viuen sis milions de persones.\nEcologistes en Acció explica que el valor objectiu octohorari per a la protecció de la salut humana és de 120 micrograms d'ozó per metre cúbic d'aire (mg/m3), que no s'ha de superar en més de 25 dies per cada any civil, de mitjana en un període de 3 anys. També hi ha un valor objectiu per a la protecció de la vegetació, que s'avalua en períodes de 5 anys, i que entre 2013 i 2017 s'hauria incomplert en 340.000 km2, dos terços del territori espanyol cosa que situa Espanya al costat d'Itàlia al capdavant dels països europeus pels danys ocasionats per l'ozó als cultius agrícoles i els ecosistemes naturals, segons aquesta ONG.\nPer això, Ecologistes en Acció ha demanat al Ministeri d'Agricultura i Pesca, Alimentació i Medi Ambient i a les comunitats afectades que «posin en marxa sense més dilació els plans de reducció d'ozó» per «evitar que aquesta lamentable situació es segueixi repetint cada primavera i estiu».\nEls plans «han de passar per la reducció de l'intens trànsit urbà i interurbà» promovent «l'ús de mitjans de transport més sostenibles», el «tancament progressiu de les centrals tèrmiques de carbó, substituïdes per energies renovables» i «la creació d'una Àrea de Control d'Emissions que limiti l'entrada de vaixells altament contaminants en el Mediterrani».


El projecte va ser iniciat durant l'anterior mandat i, segons ha explicat Hinojosa\nAquests detalls ens duran a conèixer històries sobre els habitants de Manacor i els constructors d'aquests edificis. Visitarem Can Tallet, ca n'Aulet, el Banc de Crèdit Balear, Can Massanet, la Fonda Femenias, Can Llinàs.\nAGENCIA MANACORNOTICIAS 21/09/2020 - 09:55:00\núria Hinojosa, acompanyada de la tècnica de Patrimoni i directora del Museu d'Història, Magdalena Salas, i la guia turística, Maria Magdalena Sureda, han presentat aquest dilluns matí els itineraris 'Redescobrint Manacor'.\nRedescobrint Manacor, dues rutes gratuïtes per donar a conèixer als manacorins la història i el patrimoni de la ciutat. Els itineraris són de franc, començaran el 3 d'octubre i es repetiran cada dissabte del mes (10, 17 i 24 d'octubre) a les 10h i a les 12h, amb una durada d'una hora i mitja.\nA partir del 3 d'octubre i durant tots els dissabtes del mes, el servei de Patrimoni de l'Ajuntament de Manacor posa en marxa unes sortides per donar a conèixer la història i el patrimoni de Manacor. La delegada d'Urbanisme i Patrimoni, Núria Hinojosa, acompanyada de la tècnica de Patrimoni i directora del Museu d'Història, Magdalena Salas, i la guia turística, Maria Magdalena Sureda, han presentat aquest dilluns matí els itineraris 'Redescobrint Manacor'.\nEn aquest itinerari es visitarà l'església i el claustre de Sant Vicenç Ferrer, els pous islàmics de la plaça de la Constitució, l'església de Nostra Senyora dels Dolors i el campanar, la torre del Palau, la Fonda Femenias.\nEs tracta de dues rutes pel centre històric de Manacor que tenen l'objectiu de donar a conèixer la història i el patrimoni de la ciutat. La primera ruta, 'Manacor, una mirada enrere', pretén descobrir "aquelles coses imprescindibles que s'han de veure de Manacor i que t'expliquen com és aquell poble", ha explicat Magdalena Salas.\nEn aquest itinerari es visitarà l'església i el claustre de Sant Vicenç Ferrer, els pous islàmics de la plaça de la Constitució, l'església de Nostra Senyora dels Dolors i el campanar, la torre del Palau, la Fonda Femenias, la pastisseria de Can Roca i el molí d'en Fraret. La segona ruta, 'Mirant cap al cel', se centrarà en detalls d'edificis que habitualment ens passen per alt i que ens "expliquen històries o anècdotes relacionades amb les cases on hi ha aquests detalls arquitectònics, artístics o , simplement, una cantonada on ha succeït un fet històric interessant".\nAquests detalls ens duran a conèixer històries sobre els habitants de Manacor i els constructors d'aquests edificis. Visitarem Can Tallet, ca n'Aulet, el Banc de Crèdit Balear, Can Massanet, la Fonda Femenias, Can Llinàs i la casa dels Mínims, entre d'altres.\n"A qui li sentim dir que Manacor és lleig li haurem de dir que no ha anat a aquestes rutes. Si aprofundim en la història i en el patrimoni de Manacor podem veure que hi ha molts de detalls i història amagada on es veu que som un poble que té una tradició que ve de molt antic", ha assegurat\nSalas durant la presentació. La guia turística que conduirà els recorreguts, Maria Magdalena Sureda, ha insistit: "Manacor no és lleig, sinó desconegut". 'Redescobrint Manacor' comença ara per donar a conèixer Manacor, primer al públic manacorí, i després en una segona fase a la resta de Mallorca i també a nivell turístic. Es tracta d'un project destinat inicialment als manacorins, ja que "hi ha molt per descobrir que no coneixem de la nostra ciutat", segons Hinojosa.\nEn aquest sentit, Magdalena Salas ha recalcat el desig d'intentar arribar "a un públic que no és l'habitual, però sí que és el potencial". Per això, ha animat a aquelles persones que disposen de temps lliure a participar dels itineraris, ja que "són gratuïtes i ens ajudaran a conèixer el poble on vivim".\nEls itineraris són de franc i començaran el 3 d'octubre i es repetiran cada dissabte (10, 17 i 24 d'octubre) a les 10h i a les 12h, amb una durada aproximada d'una hora i mitja. El punt de trobada serà a la plaça del Convent. És necessari que els interessats s'inscriguin prèviament al 971 84 30 65, ja que degut a les mesures sanitàries només es permeten 15 persones per cada grup.\nEl projecte va ser iniciat durant l'anterior mandat i, segons ha explicat Hinojosa, "s'ha recuperat perquè és molt important posar en valor el patrimoni del poble". La delegada d'Urbanisme i Patrimoni també ha volgut agrair la feina feta a Margalida Rosselló, actual directora de l'Escola Municipal de Mallorquí, per haver dissenyat les rutes.\nPositivo e interesante a la par


VILALTA: de març 2006\nCom podreu veure als arxius (columna de la dreta, a sota dels enllaços) he començat a penjar articles vells; això permet fer memòria d'alguns dels temes més sucosos dels darrers anys i d'algun assumpte que va passar més desapercebut.\nSabíeu, per exemple, que un club esportiu toranès va rebre subvencions en concepte d’iniciació a l’esport multimèdia presentant un llistat d’alumnes de Torà i de pobles veïns d’entre 6 i 10 anys? Sabíeu que en la mateixa època un club esportiu de Guissona, amb una junta directiva majoritàriament toranesa, va rebre subvencions pel mateix concepte? Sabeu com és la gimnàstica multimèdia? I el tir al plat?\nPublicat per Josep A. Vilalta a 9:05 p. m. 0 comentaris\nPer a provar com va això d'insertar fotos, he pensat que res millor que penjar aquesta imatge dels mundialment famosos estudis de disseny gràfic (japonesos?) KZA.\nCom podeu veure es tracta d'un dissortat accident automobilístic; una metàfora de l'accidentada vida política local toranesa. N'hi ha que estem de pega!\nPublicat per Josep A. Vilalta a 6:23 p. m. 0 comentaris\nPublicat per Josep A. Vilalta a 8:17 p. m. 0 comentaris\nVoltant per Internet he vist que encara hi ha penjada una entrevista de Ràdio Altiplà a Mercè Valls de fa un parell d'anys, època en que l'actual alcaldessa de Torà estava feliçment relegada a l’oposició, on va fer gala, una vegada més, de la seva condició de mentidera.\n"TORÀ - Mercè Valls preocupada perquè Torà perd llocs de treball i població.\nLa cap de l’oposició a l’ajuntament de Torà, Mercè Valls, ha estat aquest matí a El Mercat, de Ràdio Altiplà. Valls ha expressat la seva preocupació per la pèrdua de població de Torà. Segons ha dit la cap de l’oposició, quan va sortir del consistori els habitants de la vila eren uns 1.200, mentre que en l’actualitat la xifra està al voltant dels 1.000. Valls també ha dit que passejant pel poble es poden veure nombrosos rètols anunciant la venda i el traspàs d’habitatges i establiments. Segons l’exalcaldessa, diverses empreses de Torà estan eliminant llocs de treball i traslladen part de la seva producció a l’Europa de l’est i Àsia.\nFont: COM Emissores\nL’Ajuntament de Manresa també s’ha afegit a la llista d’institucions que han aprovat mocions de suport als joves de Torà i a favor de l’aclariment del cas de les tortures patides per Jordi Vilaseca.\nLa moció va aprovar-se en el ple d’ahir (20 de març), amb els vots del PSC, ERC, ICV i CiU, i l’abstenció del PP.\nPublicat per Josep A. Vilalta a 8:29 p. m. 0 comentaris\nPublicat per Josep A. Vilalta a 8:02 p. m. 0 comentaris\nPublicat per Josep A. Vilalta a 1:12 p. m. 0 comentaris\nPer a estrenar el bloc, a tall de prova, un article que ja he publicat en altres llocs però que -dissortadament- continua vigent:\nEls fronts oberts del “cas Torà”.\nA primers d’abril de 2003 un ramat de policies armats fins a les dents van detenir tres joves de Torà i, sense trobar-los ni una sola arma, van endur-se’ls acusats de pertinença a banda armada. Aquest és el fet que ha tingut més ressò informatiu de tots els ocorreguts a Torà i, si entenem per terrorisme l’ús del terror com a eina política, l’única acció terrorista destacable en aquesta vila de la Vall del Llobregós durant tot l’actual període presumptament democràtic. Un cas amb alguns aspectes força singulars:\nEls Mossos d’Espanya. La primera, i més visible, diferència d’aquest cas respecte a altres episodis repressius és que la major part de l’operatiu policíac va recaure en la policia autonòmica. Tenint en compte que la “lluita contra el terrorisme” era –i continua sent- competència exclusiva la Policía Nacional i de la Guardia Civil espanyoles, el paper protagonista desenvolupat pel Mossos, brutal i desproporcionat, pot relacionar-se amb les negociacions que en aquells mesos es duien a terme entre el govern regionalista de la Generalitat principatina i el Govern de l’Estat, en mans del PP, per a avançar el desplegament de la policia autonòmica. Una acció repressiva contundent per part dels Mossos podia ser un bon argument de la consellera de Gispert per a convèncer un personatge sinistre com el ministre Acebes de que, avançant el desplegament del Mossos, la línia dura en matèria repressiva continuaria atada y bien atada.\nIndicis clars de tortura química. La pervivència de l’ús sistemàtic de la tortura contra aquells i aquelles que l’Estat qualifica de terroristes només pot negar-se des de la ingenuïtat o des de la hipocresia més extremes. Amb tot, i a diferència de règims anteriors, la tortura ha esdevingut invisible; tot i ser una pràctica habitual en aquests casos, s’ha perfeccionat per tal de no deixar rastre, esdevenint dificilíssima de provar. En aquest aspecte, el cas que ens ocupa també és una excepció.\nDesprés d’estar tres dies incomunicat, el primer dels detinguts, Jordi Vilaseca, va ingressar a l’Hospital Arnau de Vilanova i posteriorment a l’UCI de l’Hospital Santa Maria, ambdós de la ciutat de Lleida, sense coneixement i “sense respondre a cap estímul dolorós extern”, fruit del tracte rebut pels servidors de la llei i l’ordre. La principal prova d’aquests maltractaments és una analítica duta a terme pel mateix Hospital realitzades el 5 d’abril va donar un resultat positiu d’amfetamines a l’orina. Cal destacar que en Jordi estava des del dia 1 d’abril sota la Llei Antiterrorista i que, segons informes mèdics, els indicis d’amfetamines a l’orina causats per la presa d’aquest tipus de drogues duren entre 24 i 48 hores i que aquesta analítica no va ser feta per cap servei mèdic escollit per la família del jove, sinó pel mateix hospital on va ser portat mentre estava detingut.\nSilenci institucional. “Sé que teniu raó; que als Mossos se’ls en va anar la mà. Ho sé perquè jo mano els Mossos i de vegades sento converses. Però, a nivell polític, no es pot fer res. A la conselleria d’Interior manen els socialistes i no tenen cap voluntat política d’investigar-ho”. Aquestes paraules, més o menys, van ser la resposta que ens va donar, al pare del primer segrestat i a qui signa aquest article, un alt càrrec territorial de la Generalitat del tripartit al plantejar-li la possibilitat de que, des d’Interior, s’investiguessin els fets, tenint en compte que s’havien produït durant els governs de CiU i el PP i que, per tant, qualsevol irregularitat que es detectés només esquitxaria uns partits que, a nivell autonòmic i estatal, estan a l’oposició. Si el silenci és complicitat, potser cal que ens preguntem quants còmplices de la tortura seuen al Parlament regional.\nDos fronts judicials oberts. En l’actualitat el cas continua tenint dos fronts judicials oberts. Per una part, els tres joves continuen acusats de terrorisme per part de l’Audiencia Nacional, després de desestimar-se un recurs on se sol·licitava passar el cas a la justícia ordinària. La fiscalia del tribunal espanyol d’excepció els atribueix l’autoria de quatre accions (contra 2 oficines bancàries, un repetidor de telecomunicacions i el domicili d’un militant del PP). D’altra banda recentment l’Audiencia Provincial de Lleida ha instat el Jutjat que havia arxivat la querella per tortures a reobrir el cas. Els dos processos evolucionen per separat. La principal prova contra els tres joves són les declaracions extretes durant el període d’incomunicació. La principal prova de les presumptes tortures és una analítica feta per l’hospital on va anar a raure el primer dels detinguts, degut al tracte rebut per la policia durant el mateix període d’incomunicació, i gràcies al qual van aconseguir una declaració autoinculpatòria i el nom dels altres dos detinguts. En un utòpic cas en que l’anomenada justícia actués imparcialment els resultats d’un i altre procés semblarien molt clars.\nRevifada solidària. Després d’un temps aletargada la campanya de solidaritat amb els detinguts, i molt especialment de denúncia de les tortures, s’ha revifat. D’una banda amb mobilitzacions de suport, actes informatius, accions de denúncia i solidaritat econòmica. A més, a nivell institucional estem impulsant la presentació de mocions als ajuntaments perquè aquests (en tant que institucions més properes a les ciutadanes i ciutadans) es pronunciïn en defensa dels tres joves i en favor de la investigació de les tortures. De moment han aprovat mocions de suport els ajuntaments de Calonge de Segarra, Torà, Calaf, la Molsosa, Valls, Arenys de Munt, Agramunt, els Prats de Rei, Vilafranca del Penedès, Molins de Rei, Cervera, Castellfollit de Riubregós, Ivorra, Solsona, Teià, Sant Ramon, Alella, Sanaüja, Llobera ...., amb els vots favorables de representants de la pràctica totalitat de forces polítiques, fet que contrasta amb el silenci (que cadascú el qualifiqui com vulgui) de les direccions dels partits parlamentaris i amb l’absència a la llista d’institucions d’alguns ajuntaments d’”esquerres” de les nostres comarques... Si voleu el text sencer de la moció podeu demanar-lo a cup.tora@llibertat.com.\nRegidor de la CUP a l’Ajuntament de Torà\nPublicat per Josep A. Vilalta a 1:02 p. m. 0 comentaris


Luis Suárez: “Fer un doblet seria molt bonic i un repte increïble” - FC Barcelona\nHomeFutbolPrimer EquipNotíciesLuis Suárez: “Fer un doblet seria molt bonic i un repte increïble”\nLuis Suárez: “Fer un doblet seria molt bonic i un repte increïble”\n“Sabem que el trident ajudem molt l’equip, però ningú és intocable i som un grup que quan guanyem o perdem som tots protagonistes”, ha expressat el davanter uruguaià\nSuárez amb la pilota després de marcar un pòquer de gols a Riazor / MIGUEL RUIZ - FCB\nEl Barça va marxar satisfet de Riazor aquest dimecres després de la contundent golejada que va etzibar al Dépor. Un 0-8 incontestable i que arriba després d’una dinàmica negativa de resultats. Luis Suárez va ser el màxim protagonista del duel després de fer un pòquer de gols i tres assistències. En aquest sentit, el davanter uruguaià ha destacat que el triomf anirà bé per la confiança de l’equip en els últims quatre partits que resten per acabar la Lliga: “Veníem de molts parts patint i de passar-ho malament. Som éssers humans i ens saben greu les derrotes, necessitàvem un partit així”. I ha afegit: “Vam ser molt superiors. Nosaltres estàvem tranquils perquè sabíem que contra el València havíem fet un gran partit i, tot i errar molts gols, la imatge va ser molt bona”. ”Fer un doblet seria molt bonic i un repte increïble”, ha sentenciat.\nA Suárez no li agrada que tothom centralitzi els èxits de l’equip en el trident, i afirma: “Sabem que ajudem molt l’equip, però ningú és intocable. Quan guanyem títols som tots invencibles, i quan perdem en som tots partícips, tant en la victòria com en la derrota”, ha destacat Suárez en l’acte de presentació d’una nova edició del llibre de ‘Relats Solidaris de l’esport’ en el qual aquest any serà el padrí. En el marc de la presentació, el ‘9’ blaugrana ha estat preguntat per altres qüestions que tot seguit repassem:\n“És un privilegi i un orgull superar Ronaldo pel que va significar i per la gran figura que ha estat”.\n“Gaudeixo d’estar al millor equip del món dia a dia, i és un privilegi superar un dels grans del futbol. És clar que els gols de Messi són insuperables”.\n“Sabem que depenem de nosaltres mateixos i hem de pensar que si guanyem els quatre partits que resten serem campions”.\n“Som els líders i som conscients que podem guanyar la Lliga, no pensem en cap altre escenari”,\n“Som éssers humans, no som màquines i tots podem tenir alts i baixos”.\n“A Neymar Jr se l’ha criticat molt, i et dol, perquè és un amic, un company que té sentiments igual que nosaltres i tots intentem donar-nos suport. Sempre té una bona actitud, mai abaixa els braços, lluita sempre i ho seguirà fent”.\n“A vegades te’n reies perquè fallaves gols fàcils i sempre confiem en la qualitat que té l’equip. Sabíem que els bons resultats arribarien”.\nEl triomf a Riazor, a les xarxes socials


Aturar Vox: govern i cordó sanitari (Júlia Miralles de Imperial)\nUn govern progressista allunya el perill d’unes noves eleccions que haurien estat injustificables\n3 min. 15/11/2019 19:31\nLes eleccions de diumenge passat estan marcades per la pujada de Vox fins als més de tres milions i mig de vots, que situen el partit com a tercera força al Congrés de Diputats.\nEl discurs de Vox s’ha anat normalitzant molt ràpidament en els últims mesos per culpa de partits que han acceptat pactar-hi i facilitar la seva influència a les institucions. Aquests pactes han legitimat l’extrema dreta davant d'una part important de l’electorat que, o bé l’ha votada, o almenys ara la considera una opció plausible de vot. Així doncs, les seves propostes masclistes, xenòfobes i en contra dels interessos de les classes treballadores s’han situat amb naturalitat al debat polític i en uns quants casos ja s’estan transformant en mesures greus de retrocés. En són exemples l’eliminació de l’impost de successions per a fortunes de més d’un milió d’euros a Andalusia o les iniciatives que han impulsat a través de Parlaments autonòmics per identificar els funcionaris que treballen en violència de gènere o per il·legalitzar els partits independentistes.\nEn aquest sentit, un dels grans perills de la presència institucional de l’extrema dreta és que modifica el marc discursiu de la resta de partits. Vox no significa una regressió només per les seves propostes, sinó que a més ha provocat una radicalització de la resta de la dreta. Un exemple clar és la violència masclista, sobre la qual han tornat a relats superats amb termes com violència domèstica o intrafamiliar, que neguen la naturalesa estructural d’aquest fenomen vinculat a la discriminació de les dones.\nAquests riscos generats per l'acceptació de pactes amb la ultradreta, juntament amb alguns elements que es repeteixen en molts països europeus i altres propis del nostre context, ja s’han materialitzat en un augment molt important del suport electoral a Vox. Ara caldria esperar que aquests cinquanta-dos diputats serveixin com a punt d’inflexió per establir un cordó sanitari que pot ser crucial per evitar que el partit es consolidi i per relegar-lo a una posició marginal al mapa polític espanyol. Esclar que aquesta mesura implicaria costos sobretot per al PP i Ciutadans, que tenen diversos acords de govern que depenen del partit d’extrema dreta. No obstant, els resultats electorals que han demostrat que Vox pot ser un competidor perillós per als dos partits de dretes podrien generar una finestra d’oportunitat per a un gran pacte d’aquestes característiques.\nPer ara, l’anunci d’un preacord de govern i les opinions favorables al respecte de diverses forces d'arreu de l’Estat són passos importants. La conformació d’un govern progressista allunya el perill d’unes noves eleccions que haurien estat injustificables davant la ciutadania i que podrien haver beneficiat una altra vegada el discurs antidemocràtic de Vox. A més, si finalment es concreta un govern de coalició seria possible demostrar les fortaleses d’una democràcia que accepta la seva pluralitat com un valor afegit i no com una debilitat, una demostració concreta per deslegitimar l’odi de l’extrema dreta a la convivència entre opcions diverses.


Noticia UPV: La UPV obté la millor classificació de la seua història en un dels tres indicadors universitaris més prestigiosos del món | Universitat Politècnica de València\nLa UPV obté la millor classificació de la seua història en un dels tres indicadors universitaris més prestigiosos del món\n[ 07/06/2018 ]\nLa Universitat Politècnica de València (UPV) ha obtingut enguany la millor classificació de la seua història en el QS World University Ranking, un dels tres indicadors universitaris més prestigiosos a nivell internacional, juntament amb el de Xangai (ARWU) i el Times Higher Education (THE).\nEn concret, el rànquing elaborat anualment per Quacquarelli Symonds situa la UPV en la posició 310 del món. D'aquesta forma, millora 63 posicions el que era, fins avui, el seu millor resultat, l'obtingut l'any passat: 373a.\nÚnica universitat de la Comunitat entre les 500 millors del món\nLa UPV és, a més, l'única universitat de la Comunitat Valenciana entre les 500 millors del món. Així mateix, en els indicadors valorats, destaca especialment en la ràtio de professors per alumne, on figura entre les 200 millors en global, concretament, en el lloc 126.\nA nivell nacional, el QS World Ranking situa la UPV en la novena posició general -manté el lloc de l'any passat- d'un total de 25 que aconsegueixen situar-se en aquesta prestigiosa classificació internacional. A més, la UPV figura entre les més destacades del país en tres indicadors més: reputació empresarial i reputació acadèmica (en els quals està entre les 400 millors del món) i nombre d'estudiants internacionals.\nL'última edició del QS World University Ranking, per a la qual s'han avaluat un total de 1.011 universitats de 85 països diferents, està liderada per l'Institut Tecnològic de Massachusetts (MIT), que repeteix per setè any consecutiu en el primer lloc. Al MIT li segueixen les universitats de Stanford i Harvard, l'Institut Tecnològic de Califòrnia (Caltech) i la Universitat d'Oxford.\n25 universitats espanyoles\nEn l'àmbit nacional, 13 de les 25 universitats presents en el rànquing -entre aquestes, la UPV- han millorat els seus resultats de l'any passat. En aquest aspecte, l'autoria del QS Ranking indica que "les universitats espanyoles ascendeixen principalment gràcies a les millores introduïdes per QS en els indicadors de reputació. L'indicador Academic Reputation, que mesura les opinions de més de 82.000 acadèmics, mostra com 22 universitats espanyoles han millorat el seu rendiment".\nCreat el 2004\nEl QS World University Ranking, que es publica amb caràcter anual des del 2004, analitza un total de sis indicadors: la reputació acadèmica, la dels ocupadors, la ràtio d'estudiants per cada professora o professor, les cites bibliogràfiques de recerques i la proporció d'alumnat/personal docent internacionals.\nPremis Aula Cemex - Sostenibilitat\nLa despoblació rural i una estació de vehicles d'hidrogen, temàtiques dels treballs guanyadors\nEls 10 guanyadors de l'edició anterior exposen els seus projectes artístics i multimèdia a la Sala Drassanes fins al pròxim 5 de maig\nConstrueix amb el teu coneixement\nUn equip UV-UPV guanya el premi Ford Community Challenge Apadrina la Ciència, dotat amb 5.000 €\nENHANCE, supercampus europeu\nLa UPV i les altres 6 universitats tecnològiques europees del consorci ENHANCE ajuden a dissenyar l'educació superior de la societat post COVID\n50 anys de l'ETS d'Enginyeria d'Edificació\nL'escola programa activitats durant el 2021 per a celebrar el seu aniversari\nEls científics UPV més citats del planeta\nAvelino Corma, número 1 d'Espanya i top 30 global en la llista de la Universitat de Stanford, que classifica als prop de 160.000 investigadors més destacats del món


El Govern organitza una setmana d’activitats complementàries a la COP25\n4 desembre 2019Conselleria de Presidència, Cultura i Igualtat\nA partir de dia 5 de desembre, i fins al pròxim dia 13, es duran a terme a les Illes una trentena d’accions relacionades amb l’emergència climàtica, coincidint amb la XXV Cimera Mundial del Clima de les Nacions Unides (COP25) que té lloc a Madrid. Es tracta d’activitats organitzades per la Conselleria de Presidència, Cultura i Igualtat, a través de la Direcció General de Coordinació, i que compten amb la col·laboració de totes les conselleries que formen el Govern de les Illes Balears. Totes s’hi han implicat a través d’actes propis dels seus àmbits d’actuació, i posen de manifest el compromís de les Illes Balears amb els acords que s’han d’assolir en aquesta cimera, tant amb l’espai i la participació activa a Madrid com amb les activitats organitzades a l’arxipèlag.\nObrirà aquesta setmana d’activitats la conferència «Els reptes de l’ambició davant la crisi planetària i l’emergència climàtica: COP25, una oportunitat», que tindrà lloc al Caixafòrum, a càrrec de Manuel Pulgar, líder de la pràctica global de Clima i Energia de WWF Internacional i expresident de la COP20. Conferències, activitats esportives i culturals, taules rodones, presentació de dades climàtiques i accions educatives que culminaran en una jornada lúdica i divulgativa amb les escoles que es farà el 13 de desembre a Ca n’Oleo, seu de l’Agenda 2030, i a la plaça de Cort i el carrer Palau Reial. S’actuarà en dos àmbits: d’una banda s’han organitzat esdeveniments que tenen un caràcter més institucional i científic, i de l’altra, s’han previst actes més participatius i de divulgació.\nA més de les activitats pròpies organitzades a l’arxipèlag, les Illes Balears també tenen presència en la Conferència pel Clima que s’ha inaugurat a Madrid aquest dilluns. Durant dues setmanes s’han de posar sobre la taula les bases per a una nova fase d’acció climàtica mundial. Una etapa que haurà de complir el Protocol de Kyoto de 1997 i els acords de París del 2015. L’Acord de París estableix que la temperatura mitjana del planeta no ha de pujar més d’un grau i mig durant aquest segle. És el límit que posa la ciència per evitar catàstrofes majors al planeta. Per tal de frenar aquest escalfament del planeta, les emissions globals de gasos d’efecte hivernacle s’han de reduir un 7,6 % cada any entre 2020 i 2030.\nMés enllà de la seva adhesió a la COP25 durant els pròxims dies, el Govern de les Illes Balears treballa diàriament per fer front a la crisi mediambiental que pateix el planeta a través de les polítiques de sostenibilitat que recull l’Agenda Balear per al Desenvolupament Sostenible 2030, tant a l’àrea mediambiental, amb normatives capdavanteres com la Llei de residus, la Llei de canvi climàtic, el canvi de model energètic (amb tancament de centres de producció contaminants), la protecció de la posidònia i les estratègies per potenciar el producte local, entre d’altres; com a l’àrea social, amb fites com l’establiment de la renda social, la persecució a la precarietat laboral i la lluita contra les violències masclistes, amb polítiques capdavanteres com la garantia de feina per a víctimes, i també a l’àrea econòmica, amb el desenvolupament de pols de competitivitat, com ara el sector nàutic, els parcs industrials d’innovació i l’ampliació dels recursos per a la comunitat científica.


Dos anys de retirada de carnet pel conductor que va estar a punt d'atropellar un ciclista a Balaguer\nPer Redacció el\t 20/07/2018 Comarques\nciclista Balaguer jutjat Balaguer\nEl conductor que va estar a punt d’atropellar un ciclista a Balaguer el passat 16 de maig s’ha presentat aquest divendres al jutjat de Balaguer, on se li ha celebrat un judici ràpid. L’home, de 85 anys, ha reconegut els fets i ha acceptat l’acord a què han arribat les parts i que li suposa la retirada de carnet durant dos anys i dos mesos per un delicte de conducció temerària. A més, també se li ha imposat una pena de sis mesos de presó que no haurà de complir ja que no té antecedents, sempre i quan no cometi cap més delicte. Finalment, se li ha retirat l’acusació per un delicte de lesions i el denunciant ha renunciat a reclamar cap indemnització.\nArticle AnteriorLa Casa de la Fusta de Lleida, seleccionada a la XIV Bienal de Arquitectura i Urbanismo Española\nSegüent Article El servei d’Oncologia Radioteràpica de l’Arnau presenta el projecte Radiació +++ amb la col·laboració del Centre d’Art La Panera


El nou barri Sector Prim s'avançarà a l'estació de la Sagrera\nRecreació virtual del futur barri Sector Prim (Foto: Forgas Arquitectes)\nper Meritxell M. Pauné 19 de novembre de 2018 12:33\nUn triangle industrial en decadència donarà pas a un nou barri residencial de 19,5 hectàrees, amb 3.700 pisos i mitja dotzena d’equipaments. En la planificació urbanística se l’anomena Sector Prim, perquè està just al naixement de la Rambla Prim, al costat de les vies de tren i dels blocs de Via Trajana. La creació d’aquest veïnat neix del Pla Sant Andreu – Sagrera, que a més de la nova estació preveu recosir amb un parc lineal els districtes de Sant Martí i Sant Andreu i crear nous espais de vida als antics culs-de sac.\nEls retards en les obres de l’estació portaran a la paradoxa, però, que el barri s’edifiqui abans que l’estació i per tant neixi empresonat per les vies encara a cel obert. Si no hi ha contratemps es començarà a construir el proper mandat (2019-2022). És més, les claus dels pisos ja s’haurien entregat i les hipoteques estarien firmades si no fos per l’accidentada tramitació urbanística que ha viscut el Sector Prim. La modificació del Pla General Metropolità (MPGM) que regulava els nous usos residencials l'any 2000 va topar amb l’oposició d’una de les empreses propietàries del terreny, que va anar a tribunals i va guanyar el contenciós. L’Ajuntament va haver de repetir el tràmit i va aprobar una segona ordenació el 2010, que també va anul·lar el Tribunal Superior de Justícia de Catalunya (TSJC). A la tercera ha anat a la vençuda, recuperant l'esperit del planejament de 1996 i renunciant a l'ús terciari i d'oficines. Al juliol va acabar el procés participatiu del tercer MPGM i l'actual previsió situa els enderrocs i l'inici d'obres "a partir de 2020".\nEl futur barri residencial Sector Prim forma part del Pla Sant Andreu - Sagrera (Foto: Ajuntament de Barcelona)\nDels 3.510 habitatges previstos, quasi la meitat seran públics o concertats: 1.820 pisos de mercat lliure versus 1.690 de protecció oficial, als que s’hi ha de sumar dos-cents més de dotacionals. Els blocs més alts tindran 13, 15 i 18 plantes. Els equipaments ocuparan l’11% de la superfície i sumaran dues de hectàrees. Dos són espais ja existents que es milloraran i ampliaran: l'IES Salvador Seguí i el camp del Centenari, que passarà a ser un poliesportiu. Entre els nous equipaments que proposa el consistorio hi ha una escola bressol i un CEIP, un ambulatori, un centre de Serveis Socials, una residència per a gent gran i un centre de dia. Tot i que no apareix als plànols, el nou barri tindrà també una parada de metro a poca distància: l'estació de nova creació Santander, fruit del perllongament de la L4 per enllaçar La Pau amb la futura estació intermodal de la Sagrera.\nCan Riera, de l'enderroc a emblema\nL'obligació judicial de refer el planejament urbanístic ha portat una bona notícia pel patrimoni popular de Barcelona. L’anterior pla condemnava a la piqueta la masia de Can Riera, del segle XVI i últim testimoni de les arrels agrícoles de La Verneda. Les terres van seguir en actiu fins als anys 90 i a la casa encara hi viu un masover. La reivindicació ciutadana i la pressió mediàtica han afavorit la decisió municipal de conservar-la i la segona MPGM ja ha vingut precedida d’un concurs d’idees sobre com encaixar la masia al disseny del nou barri. L'ha guanyat la proposta 'Sínia-Tokio' de Forgas Arquitectes, que disposa els futurs blocs de pisos al voltant de la casa pairal amnistiada.\nEl Centre d’Estudis de Sant Martí de Provençals, que ha encapçalat la defensa de Can Riera, celebra que el consistori hagi rectificat i explica que en els plànols presentats als veïns la masia queda molt ben integrada. L'Ajuntament preveu acondicionar-la per a usos cívics i culturals, encara no concretats, mentre que l'associació proposa un centre d'interpretació de la vil·la romana trobada en les obres de l'AVE. A la plaça s’integrarien també el mur de la riera d’Horta, on hi ha les restes de la regadora Parellada que abastia d’aigua els antics cultius.\nEls blocs més alts del Sector Prim tindran façana al parc lineal (Foto: Forgas Arquitectes)\nConsultat pel TOT Barcelona, el consistori no avança esdeveniments i treu pit del redreçament del Sector Prim: “La masia de Can Riera serà el cor del nou barri, mantenint la traça de la Riera d'Horta i donant resposta a les peticions d'equipaments del veïnat”, sosté un portaveu municipal. “La previsió és enllestir el document de la MPGM pròximament per dur-lo a aprovació inicial”, afegeix. Després caldran altres tràmits, com la fase d’exposició pública i l’aprovació definitiva a la Subcomissió d’Urbanisme de Barcelona de la Generalitat de Catalunya. “I un cop superada la fase de planejament, faltarà fer la reparcel·lació i la urbanització dels carrers abans de poder començar a edificar”, apunta la mateixa font. L’inici d’obres no té data exacta, avisa, però tot apunta que es produirà “en el proper quadrienni”.\nEls polígons, els grans oblidats\n“El nou barri de Prim incrementarà la pressió residencial, que ja és molt forta, sobre el teixit productiu que queda a la Verneda industrial”, vaticina Camilo Ramos, vocal de la FAVB i expert en urbanisme. “Per desgràcia els sòls industrials ningú se’ls sent com a propis i és molt difícil que els veïns els prioritzin davant d’altres usos com parcs, equipaments o habitatges”, afegeix. Per contrarestar la pressió, el veterà activista de Sant Andreu defensa incorporar la Verneda industrial -o polígons antics com el d’Estadella al Bon Pastor- als plans municipals per al 22@. L’àrea d’empreses tecnològiques i innovació del Poblenou protagonitza aquests mesos un procés participatiu, arran de la demanda veïnal d’incrementar la mixtura d’usos perquè hi hagi més pisos de lloguer i equipaments entre els blocs oficines.\nQuan els tallers i naus de l’entorn del Sector Prim tanquin o es traspassin, reflexiona el vocal de la FAVB, hi ha el risc que s’edifiqui el terreny i l’activitat econòmica marxi fora de Barcelona. “És una amenaça indirecta cap als llocs de treball, en especial els d’empreses de poc valor afegit”, recalca. La terciarització de la capital catalana avança a gran velocitat i el vent de la recuperació econòmica s’ha endut les promeses electorals de reindustrialització.\nSant Martí Barri de la Verneda i la Pau Urbanisme